Načelnik Lopara Rado Savić dobitnik nagrade za doprinos razvoju – Info Lopare\nNačelnik Lopara Rado Savić dobitnik nagrade za doprinos razvoju\nNačelnik opštine Lopare Rado Savić dobitnik je prestižne nagrade na Međunarodnoj naučnoj agrobiznis konferenciji „MAK 2019“ koja se održava na Kopaoniku.\nSavić je dobio povelju za doprinos razvoju preduzetništva, agroprivrede, turizma i kulture zapadnog Balkana.\n– Veliko mi je zadovoljstvo, kao i mojih saradnika, na ovoj nagradi. Ova naučna konferencija je odlična prilika da se promovišu potencijali opštine Lopare – rekao je Savić.\nOn je izrazio uvjerenje da će Lopare biti prepoznatljiva na turističkoj mapi zapadnog Balkana.\nU ime organizatora „ MAK 2019“, Marija Jovičić istakla je da je po popreporuci organizatora i ocjena stručnog međunarodnog žirija dodjeljeno ukupno 11 povelja „Dolina vekova, kraljeva i jorgovana“, koja se dodjeljuje za doprinos razvoju preduzetništva, agroprivrede, turizma i kulture zapadnog Balkana.\n– Nagrada je regionalnog karaktera namijenjena pojedincima iz svih oblasti, a smbolizuje mudrost, ljubav, ambiciju, nadu i vječnost – navela je Jovičićeva.\nOna je rekla da je cilj šeste po redu naučne konferencije „MAK 2019“ da se na naučnoj osnovi analiziraju i prikažu sinergijski rezultati nauke i prakse, kao i mogućnosti realne podrške izvozu na tržište Ruske Federacije i priključenju Srbije u EU. Ističe da u skladu sa pregovaračkim poglavljima 11, 12 i 13, a to su poljoprivreda i ruralni razvoj, veterinaska i fitosanitara politika i ribarstvo.\n– Centralna tema i radni naslov konferencije je „Evropski put – put uspjeha“, a slogan konferencije je „Uvijek na vrhu“ – naglasila je Jovičićeva.\nU prethodnim godinama ove predstižne nagrade dobijali su: Emir Kusturica, gradonačelnici više gradova iz regiona, predsјednici privrednih komora u regionu, poznati brendovi iz više država zapadnog Balkana, poznati i ugledni privrednici i naučni radnici, Fondacija Novak Đoković, Javni servis Srbije RTS, Televizija Pink, Fiat Automobili i drugi.


Skupština Srbije završila rad, nastavak sutra\nBeta 19. aprila 2017. 18:25\nSkupštine Srbije završili je danas rad nešto pre 18 časova, a poslanici će raspravu o više medjunrodnih protokola nastaviti sutra u 10 časova.\nSkupština Srbije je danas skoro tri sata utvrdjivala dnevni red, a tokom rasprave poslanici su govorili i mimo dnevnog reda, najčešće o protestima i izborima za predsednika Srbije.\nPoslanici su na sednici objedinjeno raspravljali o više medjunarodnih sporazuma, medju kojima su Sporazum o učešću u Srednjoevropskom programu univerzitetske razmene (CEEPUS III), kao i Sporazum Vlade Srbije i ostalih članica Inicijative za reformu obrazovanja u jugoistočnoj Evropi o sedištu Sekretarijata Inicijative za reformu obrazovanja u jugoistočnoj Evropi.\nNa sednici se raspravljalo i o Konvenciji o Evropskom šumarskom institutu, kao i potvrdjivanje Protokola o eliminaciji nezakonite trgovine duvanskim proizvodima.\nPotvrdjivanje Doha amandmana na Kjoto protokol uz Okvirnu konvenciju Ujedinjenih nacija o promeni klime, takodje je bio predmet rapsrave poslanika u parlamentu.\nRaspravljalo se i o potvrdjivanju Sporazuma vlada Srbije i Poljske o saradnji u borbi protiv organizovanog i drugih vidova kriminala i potvrdjivanje Sporazuma vlada Srbije i Nemačke o saradnji u oblasti bezbednosti.\nPoslanici su raspravljali i o potvrdjivanju izmena Sporazuma vlada Srbije i Bugarske o policijskoj saradnji i potvrdjivanje Sporazuma vlada Srbije i Češke o saradnji u oblasti kulture, obrazovanja, nauke, omladine i sporta.\nNa sednici se raspravljajo i o potvrdjivanje Sporazuma vlada Srbije i Madjarske o plovidbi rekom Tisom, potvrdjivanju Sporazuma vlade Srbije i Katara o uzajamnom podsticanju i zaštiti ulaganja, kao i potvrdjivanje Sporazuma Srbije i Rumunije o socijalnoj sigurnosti.\nNa dnevnom redu sednice je i Predlog odluke o prestanku funkcije zaštitnika gradjana, kao i Predlog odluke o izmenama članova i zamenika članova odbora Skupštine Srbije i predlog odluke o utvrdjivanju sastava stalnih delegacije skupštine u medjunarodnim parlamentarnim institucijama.\nSednica Skupštine Srbije biće nastavljena sutra u 10 časova, pošto predsednica Maja Gojković nije produžila rad parlamenta posle 18 časova.\nGruhonjić: Ovo je rpvi put da je moje dete videlo grafite…


BEOGRAD, 14. mart - Visoka predstavnica EU Ketrin Ešton sastala se danas u Beogradu s predsednikom Srbije Tomislavom Nikolićem, premijerom Ivicom Dačićem i potpredsednikom vlade Aleksandrom Vučićem.\nNESUGLASICE DIREKTORA OŠ "DESANKA MAKSIMOVIĆ" U K.KAMENICI I LOKALNE SAMOUPRAVE\nK.KAMENICA, 14.mart - Pune dve godine traju nesporazumi i nesuglasice između Zorana Pejčeva direktora osnovne škole Desanka Maksimović u K.Kamenici i srpske lokalne samouprave, oko adaptacije isturenog odeljenja u Boscu gde nastavu pohađa oko 50 učenika. Osnovci drugog I četvrtog razreda, njih petoro, već godinama unazad zbog manjka prostora primorani su da u neadekvatnim uslovima pohađaju nastavu. Iz tog razloga direktor škole Zoran Pejčev podneo je zahtev srpskoj lokalno\nDEFINISANJE SPORAZUMA U ZAVRŠNOJ FAZI\nPRIŠTINA, 14. mart - Premijer Kosova Hašim Tači izjavio je danas, posle razgovora s visokom predstavnicom EU Ketrin Ešton, da je definisanje sporazuma sa Srbijom u završnoj fazi. Tači je novinarima u Prištini rekao da je zaključak današnjih razgovora da se dijalog sa srpskim vlastima mora nastaviti. "Želim da naglasim da smo u ovom trenutku u fazi poslednjeg definisanja sporazuma o normalizaciji odnosa Kosova i Srbije, potpune normalizacije stanja na severu, kako bismo imali


Turska: Ranjena političarka za vreme kampanje\nJedna kandidatkinja turske opozicione partije ranjena je u koleno iz vatrenog oružja dok je vodila kampanju za opšte izbore zakazane za 7. jun i prebačena je u bolnicu, saopštile su vlasti.\nDanašnji incident treći je napad na partije ili kandidate pred izbore u gradu Adana, na jugu Turske.\nGuverner Mustafa Bujuk izjavio je, međutim, da napad na Elif Dogan Turkmen, advokaticu koja je kandidatkinja glavne opozicione Republikanske narodne partije, nije politički motivisan i da izgleda da je napadač jedan njen bivši klijent.\nProšle sedmice, jedan kandidat vladajuće Partije pravde i razvoja (AKP) uboden je nožem u Adani, takođe tokom predizborne kampanje.\nRanije ovog meseca, šestoro ljudi je ranjeno u dve eksplozije čija su meta bile kancelarije prokurdske Narodne demokratske partije u Adani i obližnjem gradu Mersinu.\nVučić: O parlamentarnim izborima odlučiću do ponedeljka\nRuski S-400 pravi razdor između Turske i NATO-a\nTurska: Nepoznati napadač podmetnuo požar u Umetničkom centru


Potpisan sporazum o grantu za gradnju mosta na Savi | N1 Srbija\nPotpisan sporazum o grantu za gradnju mosta na Savi\n|13.03.2018. |17:18 >17:27\nPredstavnici BiH, Republike Srpske i Evropske investicione banke (EIB) potpisali su u Banjaluci sporazum o grantu od 6,8 miliona evra za izgradnju prekograničnog mosta kod Gradiške.\nPotpisan je i ugovor o finansiranju auto-puta Banjaluka-Doboj B u iznosu od 47 miliona evra. Potpisivanju su prisustvovali šef delegacije EU u BiH Lars Gunar Vigemark, ministar finansija i trezora u BiH Vjekoslav Bevanda, premijerka Republike Srpske Željka Cvijanović, predsednik parlamenta RS Nedeljko Čubrilović i više ministara.\nPremijerka Željka Cvijanović zahvalila je EU za donaciju od 6,8 miliona evra, koja će doprineti završetku velikog infrastrukturnog projekta kakav je auto-put Banjaluka-Gradiška.\n"Bez postojanja mosta i novog graničnog prelaza, rasterećenja grada i pravljenja moderne saobraćajnice, sve drugo je bilo samo delimično korisno", kazala je ona.\nAuto-put Banjaluka-Gradiška, koji je pre nekoliko godina pušten u saobraćaj završavao je na reci Savi, a do graničnog prelaza sa Hrvatskom, koji se nalazi u centru grada i udaljen je oko sedam kilometara.\n"Ovo će dati sasvim drugačiju dimenziju, ne samo Gradiški i graničnom prelazu, već, uopšte, novi smisao auto-putevima koje gradimo u Republici Srpskoj. Ušli smo u finalnu fazu, radni tim između Srpske, BiH i Hrvatske već usaglašava tendersku dokumentaciju, stvaraju se pretpostavke da se raspiše međunarodni tender za izgradnju mosta i da hrvatska strana izda građevinsku dozvolu", navela je premijerka RS.\nŠef delegacije EU u BiH Lars Gunar-Vigemark izjavio je da je ovo dobar dan i za Republiku Srpsku i opštinu Gradiška, jer konačno saobraćaj neće ići kroz centar grada, već tri kilometra od centra. Prema njegovim rečima, zahvaljujući ovom projektu otvoriće se oko 300 novih radnih mesta.\nVigemark je naglasio da će čekanje na prelazak granice za vozače kamiona biti smanjeno sa 30 na 12 minuta, kao i da će biti potrebno da BiH i Hrvatska rade zajedno kako bi prelazak granice bio što sigurniji.\n"Nadam se da će to biti jedan od najvažnijih graničnih prelaza između EU i BiH", istakao je on i dodao da se očekuje da za desetak godina dnevno tu granicu pređe 28.000 vozila.\nŠef Odeljenja za kreditno poslovanje EIB-a za Sloveniju, Hrvatsku i zapadni Balkan Mateo Rivelini istakao je da je EIB ponosan što doprinosi izgradnji osnovne strukture povezanosti u BiH, dodavši da banka ostaje opredeljenja da obezbjeđuje sredstva za izgradnju putne infrastrukture u regionu, kao finansijski partner vlasti u BiH.\nTagovi: Bosna i Hercegovina , Republika Srpska ENG , Željka Cvijanović , Evropska investiciona banka , most\nOdličan i važan projekat. Puna podrška.\nToliko ljudi odlazi iz srpske da nam je malo mostova da odemo\nsa celog Balkana odlaze.\nŠtrajkuju glađu za platu koja retko prelazi 10.000 dinara\nMali: Od oktobra će svi imati nikad veće penzije\nSupermarketi na Islandu prodaju omlet u kartonu\nĐurić: Šaćiriju nisu ugrožena građanska i ljudska prava\nSlatke makarone s prezlama, kompotom i šlagom\nDnevnik u 19 (20.9.2018)\n"Poslednji Mohikanci" idu u Strazbur da se žale na vlast SNS\nŠta je Crowdfunding i kako funkcioniše?\nKakav je položaj potrošača u Srbiji?


Domacice dobijaju zdravstveno osiguranje – GM Press\nDomacice dobijaju zdravstveno osiguranje\nRedakcija 15 juna, 2021\t0 Komentara\nŽene koje su domaćice, koje podižu decu ili brinu o bolesnim članovima porodice, kao i one koje rade na imanju, po novom zakonu Srbije o rodnoj ravnopravnosti za svoj rad moći će da ostvare pravo na zdravstveno osiguranje.\nTo je zamenica Zaštitnika građana za rodnu ravnopravnost, Jelena Stojanović, izjavila danas u debati u kongresnom centru „Envoy Conference“ u Beogradu.\n„Za Zaštitnika građana je veoma značajno usvajanje Zakona o rodnoj ravnopravnosti. Veoma nam je važno uvođenje pojma uravnoteženosti polova, ali i vrednovanje neplaćenog kućnog rada, što je i bila naša sugestija prilikom izrade nacrta ovog zakona jer je veliki broj žena nevidljiv za sistem i time ekonomski obeshrabren“, rekla je Stojanović.\nU saopštenju Zaštitnika građana je preneto da je Stojanović ukazala da neplaćeni kućni rad ima dugoročne posledice po život žena, posebno starijih od 45 godina jer njih, po pritužbama koje dobija Zaštitnik građana, poslodavci smatraju kategorijm koja nije poželjna i nije dovoljno produktivna, što ih diskriminiše na tržištu rada.\n„Ovaj zakon jeste ambiciozan, ali daje jedan sveobuhvatan okvir, uključuje i privatne poslodavce i organe javne vlasti i nezavisne institucije u njegovu implementaciju. Mislim da smo kao društvo spremni za ovakav zakon jer, da nismo spremni, ne bismo uopšte govorili o njemu“, ocenila je Stojanović.\nTags: domaćice, novi zakon, rodna ravnopravnost, zdravstveno osiguranje\nKursna lista za utorak, 15.jun


Izbori na Kosovu, loše vesti za Beograd / Kosovo / zone / home page - Osservatorio Balcani e Caucaso Transeuropa\nPobeda opozicije na parlamentarnim izborima na Kosovu održanim prošlog vikenda je krupan politički obrt koji će snažno uticati i na odnose na kosovskoj političkoj sceni, ali i na odnose u regionu. Novi vladajući blok verovatno će činiti Samoopredeljenje i nekada najjača partija kosovskih Albanaca, Demokratski savez Kosova (DSK). Do sada vladajuće stranke, koje su vodili ratni komandanti iz vremena sukoba na Kosovu tokom devedesetih godina, odlaze u opoziciju. Samoopredeljenje i DSK će, prema još nezvaničnim podacima, imati 61 mesto u parlamentu od 120 mesta, što te dve stranke formalno dovodi u poziciju da same formiraju većinu.\nDosadašnja vladajuća koalicija bila je sastavljena od više stranaka i imala je ozbiljnih problema u obezbedjivanju većine u parlamentu. Zavisila je i od glasova srpske nacionalne manjine, pa su odluke povremeno donošene uz velike napore. Srpskoj nacionalnoj manjini pripada 10 mesta, a isto toliko pripada i ostalim nacionalnim manjina. Nova vladajuća koalicija, ukoliko Samoopredeljenje i DSK postignu dogovor, neće biti usitnjena i to će joj davati veći manevarski prostor. Istina je da ukupan broj mesta koja su osvojila dve vodeće opozicione stranke čini prilično "tanku" većinu od samo jednog poslanika, ali je za očekivati da će nove vlasti dodatnu podršku naći u glasovima poslanika ostalih nacionalnih manjina.\nNovi premijer će, kako stvari sada stoje, biti lider Samoopredeljenja Aljbin Kurti koji je biračima obećao borbu protiv kriminala i korupcije i uspostavljanje vladavine prava. Promena na političkoj sceni je, dakle, dobrim delom odraz želje većine kosovskih birača za jačanjem institucija, vladavine prava i borbe protiv korupcije. Pobednice na izborima obećavale su i čvršći kurs u odnosu na Srbiju a Kurti je rekao da će mu prioritet biti interesi Kosova a ne pregovori sa Beogradom, želeći da na taj način naglasi značaj Kosova kao potpuno nezavisne države. Time nove vlasti nesumnjivo privlače naklonost nacionalistički orijentisane većine.\nIzvesno je da će, kada formiraju vladu, pomenute stranke morati da pažljivo vode računa o tome da koraci koje preduzimaju prema Beogradu, kao i druge odluke koje donose, ne naruše njihovu medjunarodnu poziciju. Kurti se, recimo, javno zalaže za ujedinjenje Kosova i Albanije i u svojoj kancelariji, kako izveštavaju kosovski mediji, drži albansku a ne kosovsku zastavu. Zbog toga ambasadori SAD i Nemačke, sa kojima se sastao nisu želeli sa njim da se fotografišu u kancelariji nego su to učinili u holu zgrade. Time su poslali jasan signal da ideja o ujedinjenju nije dobrodošla.\nPobeda Kurtijevog Samoopredeljenja za Beograd je prilično loša vest, ne samo zbog toga što sa kosovske političke scene odlazi garnitura sa kojima srpske vlasti dugo pregovaraju o normalizaciji odnosa i sa kojom su potpisale Briselski sporazum, nego i zbog pristupa koji će imati nove vlasti u definisanju odnosa sa Srbijom. Dijalog o normalizaciji odnosa izmedju Srbije i Kosova će u potpunosti preći u ruke premijera, dakle Aljbina Kurtija. On će, pozivajući se na odluku Ustavnog suda Kosova, predsedniku dati ulogu savetnika a ne čoveka koji vodi proces dijaloga i zaoštriće kurs prema Beogradu.\nKurti čvrsto polazi od stava da Kosovo i Srbija pregovaraju isključivo kao dve nezavisne države, traži pun reciprocitet u odnosima, odbija svaku mogućnost razmene teritorija i insistira na punoj primeni kosovskih zakona na celoj teritoriji, uključujući i srpsku enklavu na severu Kosova. On je ranije stavljao do znanja da je spreman da ukine carine koje je vlada premijera Ramuša Haradinaja ranije uvela na robu iz Srbije i Bosne i Hercegovine, a zbog kojih je Beograd prekinuo pregovore o normalizaciji odnosa. Nakon izbora je modifikovao takav stav, naglašavajući da umesto carina treba uvesti reciprocitet.\nTo u praksi znači da, ukoliko Kosovo prima robu sa oznakama Republike Srbije, i Srbija mora da prima robu sa oznakama Republike Kosovo. Isto treba da važi i za priznavanje pasoša i drugih dokumenata, registarskih tablica i slično, što stvara probleme Beogradu jer Srbija ne priznaje kosovsku nezavisnost. Za očekivati je da će nova kosovska vlada pojačati i nastojanja da učvrsti primenu kosovskih zakona u srpskim enklavama, a naročito u enklavi na severu Kosova. To bi moglo da izazove tenzije i otpor lokalnog srpskog stanovništva. Srbija nema nikakvih mogućnosti da interveniše u slučaju nemira, pa bi eventualna radikalizacija otpora centralnim kosovskim vlastima bila rizična po Srbe.\nSamoopredeljenje je nakon izbora takodje stavilo do znanja da ne želi tešnju saradnju sa Srpskom listom, koja je pobedila na izborima za poslanike srpske nacionalne manjine, osvojivši svih 10 mesta zagarantovanih toj manjini. U kosovskoj vladi treba da se nadje i jedan predstavnik srpske nacionalne manjine, ali Samoopredeljenje ne želi da prihvati nikoga sa Srpske liste i razmišlja o mogućnosti da na ministarsku poziciju imenuje ličnost iz neke druge srpske partije koja nije deo te liste. Kurti veruje da za takav potez ima uporište u Ustavu, dok Srpska lista i Beograd oštro negoduju, tvrdeći da će vlada biti nelegitimna ukoliko u njoj ne bude predstavnik te liste.\nOsnovni razlog zbog koga nova kosovska vladajuća većina ne želi da prihvati predstavnika Srpske liste je ocena Prištine da je ta lista ispostava Beograda i da srpske vlasti žele da na severu Kosova, uz granicu sa Srbijom, održe teritoriju koja je pod srpskom kontrolom. U tome Prišina verovatno vidi potencijalni zametak secesije dela kosovske teritorije i deo priprema terena za takozvanu razmenu teritorija. O razmeni teritorija su, prema izveštajima medija, ranije pregovarali srpski i kosovski predsednici Aleksandar Vučić i Hašim Tači, a dolazeća kosovska vladajuća koalicija izričito odbija tu ideju.\nRazmena teritorija, dakle, nije mogla da se realizuje ni u vreme dosadašnjih kosovskih vlasti, unutar kojih je Tači pokazivao sklonost ka dogovoru. Sa vladom koja bude formirana nakon upravo završenih izbora to će biti još teže, a verovatno i nemoguće. Vladajućem srpskom bloku i predsedniku Vučiću gotovo očajnički je potreban bilo kakav ustupak kojim bi opravdali nastavak pregovora sa Kosovom, na koji će u dogledno vreme biti prinudjeni. Razmena teritorija izgledala je kao povoljna opcija, taj "ključ" je sa dolaskom nove kosovske vlade verovatno izgubljen, a vremena za traganje za nekim novim, po Beograd prihvatljivim modelima, sve je manje.\nTreba imati u vidu da je sadašnji srpski vladajući blok potpisao Briselski sporazum koji predvidja da sudstvo, policija i carine u srpskim enklavama, uključujući i enklavu na severu Kosova, koji su ranije bili pod ingerencijom Beograda, predju u nadležnost centralnih vlasti u Prištini. Taj posao je završen, a kosovske vlasti su u nekoliko kriza u minulih godinu dana pokazale da su u stanju da u enklavu pošalju i specijalne policijske jedinice a da pri tome ne dodje do dramatičnih sukoba. Vlasti u Beogradu se nalaze pod sve snažnijim pritiskom opozicije i drugih oponenata koji će svakako nastojati da iskoriste situaciju kako bi oslabili njihovu poziciju.


Odluka o Jerusalimu će ZAPALITI SVET, objava rata protiv milijardu i po muslimana\n- Proglašenje Jerusalima za prestonicu je nepoštovanje istorije i istine u regionu. To je velika, okrutna nepravda, kratkovidost i ludost, i gura region i svet u oganj kome se neće videti kraj - napisao je na Tviteru potpredsednik turske vlade Bekir Bozdag, prenosi Rojters.\nBozdag je pozvao sve da postupaju logično, da poštuju sporazume koje su potpisali i da se ponašaju razumno, izbegavajući da svetski mir dovedu u opasnost iz domaćih političkih ili drugih razloga.\nAmerički zvaničnici najavili su da će predsednik SAD Donald Tramp danas priznati Jerusalim za prestonicu Izraela i Stejt departmentu izdati nalog da počne višegodišnji proces preseljenja američke ambasade iz Tel Aviva u sveti grad.\nMogućnost da SAD priznaju Jerusalim kao prestonicu Izraela komentarisao je juče i turski predsednik Redžep Tajip Erdogan, koji je upozorio da će, u tom slučaju, Turska biti primorana da prekine sve diplomatske odnose sa Izraelom. Oglasili su se i Nemci, tačnije vicekancelar Zigmar Gabrijel, koji je Trampov potez nazvao "izuzetno opasnim".\nHasasijan: Trampovo priznanje Jerusalima je objava rata\nUkoliko predsednik SAD Donald Tramp prizna Jerusalim kao glavni grad Izraela, time će praktično objaviti rat na Bliskom istoku, izjavio je danas glavni palestinski izaslanik u Londonu Manuel Hasasijan.\n- Ukoliko kaže ono što namerava da kaže, da je Jerusalim glavni grad Izraela, to će značiti poljubac smrti za rešenje sa dve države - rekao je Hasasijan Radiju Bi-Bi-Si.\nOn je dodao da će to biti "objava rata na Bliskom istoku protiv 1,5 milijardi muslimana i stotina miliona hrišćana koji neće prihvatiti da svetilišta budu potpuno pod hegemonijom Izraela".\nVisoki američki zvaničnici rekli su da će Tramp u današnjem govoru priznati Jerusalim kao glavni grad Izraela i da će doneti odluku o preseljenju Ambasade SAD u taj grad.\n"Ceo svet je protiv te odluke"\nTurski ministar spoljnih poslova Mevlut Čavušoglu rekao je danas da je "ceo svet protiv" Trampovog priznavanja Jerusalima za izraelsku prestonicu i preseljenja američke ambasade u taj grad što bi, upozorio je, bilo "strašna greška", prenosi AP.\nBritanski ministar spoljnih poslova Boris Džonson rekao je da je zabrinut zbog najavljenog Trampovog saopštenja jer, kako je naveo, Britanija smatra da bi Jerusalim trebalo da bude deo konačnog dogovora izmedju Izraelaca i Palestinaca, prenosi Rojters.\nIranski vrhovni vodja, ajatolah Ali Hamnei, rekao je da je namera SAD da presele ambasadu iz Tel Aviva u Jerusalim znak američke "nesposobnosti i neuspeha".\n"Priznavanje realnosti, a ne politička odluka"\nPreseljenje američke ambasade, koje je Tramp obećao tokom predizborne kampanje i na čijem sprovodjenju insistira, neće se realizovati odmah, napomenuli su isti zvaničnici.\n-1 # Jakub 2017-12-07 11:31\nKo o cemu ovi o ratu


Mrmotova prognoza - proleće neće još :: www.domaci.de\nMrmotova prognoza - proleće neće još\nPostavljena: Pon Feb 02, 2015 11:52 pm Naslov poruke: Mrmotova prognoza - proleće neće još\nČuveni mrmot Fil izašao je danas iz svoje jazbine i trkom se u nju vratio, čime nam je najavio da će zima trajati još šest nedelja.\nKao i svake godine, na hiljade ljudi okupilo se na Dan mramota, 2. februara, u gradiću Panksatoni, u Pensilvaniji, kako bi saznalo "vremensku prognozu" od malog krznenog meteorologa.\nMrmot je rano jutros izašao iz jazbine, ali se, pošto je video svoju senku, uplašio i brzo se u nju vratio, što, prema tradicionalnom tumačenju, znači da će zima biti duga i da će trajati još najmanje šest nedelja.\nPrema uobicajenom verovanju, da se mrmot nije vratio u svoju rupu, to bi bila najava skorog dolaska proleća.\nSvake godine, nekoliko hiljada turista sjati se u gradiić Panksatoni na severoistoku SAD da bi prisustvovali tom veselom događaju, koji je 1993. godine ovekovečen u filmu "Dan mrmota", sa Bilom Marejem u glavnoj ulozi.\nwww.domaci.de Forum Indeks -> ~ Vesti ~ -> ~ Arhiva - Vesti ~ -> Mrmotova prognoza - proleće neće još Vreme je podešeno za GMT + 1 sat


Brod se predstavio na sajmu lokalnih zajednica - Glas Regije\nBrod se predstavio na sajmu lokalnih zajednica\nZamjenik načelnika opštine Brod Andrijana Banović učestvovala je na Sajmu lokalnih zajednica koji je održan juče u Sarajevu. Predstavnici lokalnih zajednica okupili su se kako bi razgovarali o unapređenju privrednih, turističkih i svih ostalih potencijala lokalnih zajednica BiH i zapadnog Balkana, objavljeno je na zvaničnoj internet prezentaciji opštine Brod.\n„Opština Brod je mala lokalna zajednica, ali sa veoma povoljnim geografskim položajem. Velika prednost nam je što graničimo sa Evropskom unijom, blizina međunarodnog graničnog prelaza kao i carinskog terminala“, rekla je Banović na sajmu te dodala da lokalna vlast pruža podršku novim investitorima s ciljem povećanja zaposlenosti, a svakako treba napomenuti da Brod ima dugu tradiciju u metalskom sektoru, kao i stručnu radnu snagu iz ove struke.\nCilj sajma koji su organizovali Event Expo i klaster „Namještaj i drvo“ bio je da se povežu lokalne zajednice sa zainteresovanim investitorima, rekao je Dinko Mujkić iz drvnog klastera „Namještaj i drvo“, te istakao da je ovaj posao kontinuiran i trajaće i u narednom periodu.\nTagovi: Andrijana Banović, Brod\nPrethodna Opljačkan vjerski objekat u Doboju\nSljedeća SPASAO ŽIVOT NA ROĐENDAN: Hrabri policajac u Derventi odgovorio ženu od skoka u rijeku


Analiza Vode u Laboratoriji - provera ispravnosti vode | Vodo Service\nLaboratorijske analize vode\nUtvrđivanje, praćenje i provera kvaliteta vode predstavlja glavni oslonac uspešnog tretmana vode. U zavisnosti od potreba, analize vode se mogu obavljati mobilnom opremom direktno na postrojenju klijenta ili naknadno u specijalizovanoj laboratoriji.\nMobilne analize vode – direktno na vašem postrojenju\nVodoservice raspolaže profesionalnom opremom za analizu vode proizvođača Hach USA i u mogućnosti smo da na terenu merimo ključne parametre za rad industrijskih sistema koji koriste vodu. To uključuje analize:\nParametri koji se najčešće terenski mere su: pH, provodljivost, turbiditet, tvrdoća, alkalnost, gvožđe, bakar i aktivne komponente doziranih hemikalija. Pored toga imamo mogućnost merenja mikrobiologije i kontaminacije vode mikroorganizmima, što je kritičan faktor za očuvanje zdravlja ljudi i bezbedan rad mnogih industrijskih sistema.\nVodoservice vrši stručnu procenu optimalnog broja laboratorijskih analiza za određen sistem kako bi se njime uspešno upravljalo. Na osnovu te procene bira se najbolji plan terenskih i laboratorijskih analiza ili se uvodi sistem za kontinualno merenje.\nLaboratorijske analize vode – najdetaljnija dijagnoza stanja sistema\nVodoservice sarađuje sa laboratorijama proizvođača opreme i hemikalija za vodu koje su specijalizovane za proučavanje parametara industrijske procesne vode i imaju mogućnosti merenja većeg broja parametara u odnosu na klasične laboratorije, kao i proračuna specifičnih indikatora korozije i stvaranja naslaga.\nNa osnovu poznavanja rada industrijskih sistema i specifičnosti vode koja se u njima nalazi, ove laboratorije su u stanju da tumače izmerene parametre i u saradnji sa tehnolozima daju operativne preporuke za poboljšanja. Ovo je bitna razlika u odnosu na slučaj kada analize rade Zavodi za javno zdravlje ili laboratorije opšte namene, zato što su njihove granične vrednosti parametara obično date za pijaću ili otpadnu vodu, bez ulaženja u specifičnosti i poznavanja industrijskih procesa.\nPrednost koju klijent dobija ukoliko analize vode poveri nama, je u tome što dobija i tumačenje šta dobijeni parametri znače za njegov sistem i koje akcije je potrebno preduzeti.\nZa poručivanje analiza kontaktirajte nas putem mail-a office@vodoservice.com ili pozovite broj +381 0 11 744 30 79\nSpecifične analize čvrstih materija\nU sistemima koji koriste vodu, često je javlja potreba i za analizom čvrstih materija koje se izdvajaju iz vode pod specifičnim uslovima ili materija koje voda rastvori sa zidova posuda i opreme sa kojom je u kontaktu. Te materije su uvek nepoželjne i otežavaju rad, a ponekad i blokiraju rad sistema. Čest primer su naslage minerala koje se javljaju u kotlovskim sistemima. Ove materije mogu da stvore izuzetno opasne uslove i mogućnost akcidentnih sitluacija.\nPoznavanje sastava ovih materija nam omogućava da otkrijemo šta je uzrok problema u industrijskom sistemu i pravilno reagujemo. Na primer, ponekad su naslage pretežno biološkog porekla, što nam ukazuje da je potrebno preduzeti mere u cilju uklanjanja uzroka kontaminacije mikroorganizama u vodi, a da istovremeno nije potreban pojačan tretman protiv mineralnih naslaga. U slučaju da nismo znali da je poreklo naslaga biološka materija, možda bi se odlučili da delujemo inhibitorom naslaga, što bi bio pogrešan pristup.\nDakle, poznavanje sastava naslaga nam omogućava da izbegnemo greške u korektivnim merama i da napravimo tačan izbor akcija.\nAutopsija membrana reverzne osmoze\nMembrane reverzne osmoze su veoma osetljive na uticaje nečistoća iz napojne vode. Razlog je taj što polimerna membrana ima izuzetno male pore i gotovo 100% odbija sve jone iz ulazne vode, koji se onda potencijalno talože i zapušavaju pore membrana. Radni vek membrana reverzne osmoze direktno zavisi od kvaliteta napojne vode, radnih uslova i kvaliteta hemijskog tretmana. Dobro održavane membrane mogu trajati 6 – 8 godina, ponekad i 10 godina, ali se takođe mogu i oštetiti veoma brzo, za samo 1 -2 nedelje ukoliko je napojna voda neodgovarajuća. Svaka napojna voda je specifična i određena vrsta i tip membrane mogu trajati godinama u jednoj vodi, dok u drugoj propadnu za par nedelja.\nAutopsija membrana predstavlja skup analitičkih postupaka kojima se utvrđuje uzrok propadanja membrane reverzne osmoze. Autopsija se sastoji iz utvrđenog redosleda 8 – 12 analitičkih tehnika u kojima se membrana ispituje na mehanička i hemijska svojstva i dolazi se do zaključka šta je dovelo do njene destrukcije.\nAutopsija membrana je izuzetno važna jer se otkriva uzrok propadanja, koji se zatim mora eliminisati i na taj način omogućiti da mašina reverzne osmoze radi mnogo stabilnije i duže. Ovime se postižu ogromne uštede u troškovima održavanja i smanjuje učestalost zamene novih membrana. Pošto je cena novih membrana i njihove zamene relativno visoka, ogromna je razlika da li se zamena mora raditi jednom u par meseci ili jednom u 3 -5 godina. Kod većih sistema troškovi zamene membrana su i nekoliko desetina hiljada eura, pa je velika razlika da li se ti troškovi dešavaju svake godine ili tek jednom u nekoliko godina.


Izraelska ofanziva - uvod za akcije protiv Irana i Sirije\nOčigledno je da je Bela kuća dala odrešene ruke Izraelu za akcije u Libanu. Čak, stiče se utisak da Bušova administracija smatra da je u njenom interesu da podstiće konflikt, a ne da doprinese njegovom rešavanju, ističe Frida Berigan, analitičar iz Njujorka. Po njenim rečima, to se uklapa u politiku koju američki državni sekretar Kondoliza Rajs naziva "Novi Bliski istok", a što podrazumeva širenje demokratije u ovom regionu uz podršku Izraela. Berigan smatra da SAD imaju još dalekosežniji cilj:\n"Ono što vidimo je početak politike menjanja režima na čijem su udaru najpre Iran i Sirija. Američka administracija želi da omogući više vremena Izraelu da porazi Hezbolah. Ali pravi cilj iza toga je Iran."\nTakav zaključak je možda neosnovan, imajući u vidu da američka vojska ima pune ruke posla u Iraku pokušavajući već tri godine da skrši otpor pobunjenika, tako da bi joj bilo itekako komplikovano da se angažuje istovremeno u Iranu i Siriji. S druge strane, širenje nasilja na Bliskom istoku dodatno bi otežalo položaj nedavno izabranih vlasti u Bagdadu i time dovelo u pitanje uspeh misije SAD u Iraku. Međutim, Berigan smatra da američka strategija stvaranja "novog Bliskog istoka" ne podrazumeva nužno i angažovanje njenih trupa u svakom kutku u regionu:\n"Mi možemo da delujemo preko Izraela, odnosno njegove armije, koju – imajući u vidu vojnu i drugu pomoć Vašingtona – Bušova administracija vidi i kao produženu ruku svojih snaga."\nAnalitičar iz Vašingtona Natan Braun se slaže da Bela kuća ne koristi svoj uticaj na Izrael da ograniči akcije u Libanu ili da kritikuje preteranu upotrebu silu, kao što je to činio Bušov otac, kada je bio predsednik pre 15 godina. Međutim, Braun se ne slaže da se iza toga krije nastojanje SAD da promeni režime u Iranu i Siriji. Po njegovom mišljenju, ovakva politika Bele kuće je posledica različitih stavova dva tabora u Bušovoj administraciji:\n"Mislim da ima onih u administraciji koji gledaju na izraelske akcije protiv Hezbolaha i kao na američku borbu. Reč je možda o potpredsedniku Diku Čejniju, zatim ministru odbrane Donaldu Ramsfeldu. Druga struja pak verovatno smatra da je izraelsko-palestinski konflikt izgubljena stvar, bez obzira na koji način se SAD angažovale."\nOvo drugo stanovište, po njegovim rečima, povezano je sa sukobima na američkoj političkoj sceni. On podseća da je bivši predsednik SAD Bil Klinton odredio kao prioritet svoje spoljne politike uspostavljanje mira na Bliskom istoku. Kada je Buš izabran 2000. godine on je odmah stavio to pitanje u drugi plan, ističe Braun:\n"Bušova administracija je težila da svaku stvar uradi suprotno od Klintonove. Zbog toga je u slučaju Bliskog istoka sadašnja američka vlast nastojala da ne bude preterano umešana."\nMožda je takav stav pomalo džangrizav, ako ne i detinjast, ali i Bušove pristalice bi priznale da je Bil Klinton pokazao da duboka involviranost SAD u bliskoistočni mirovni proces jednostavno ne daje rezultate, naglašava Natan Braun.


KORUPCIJA NOVI BEOGRAD: NEVEROVATNO! SNS drži pripremne časove za polaganje prijemnog za srednju školu\nNEVEROVATNO! SNS drži pripremne časove za polaganje prijemnog za srednju školu\nOO Srpske napredne stranke Grocka organizuje u toku predizborne kampanje pripremne časove iz srpskog jezika i matematike za polaganje prijemnog ispita za srednju školu.\nNikome nije jasno zbog čega zaštitnici građana i poverenici ne reaguju na brutalnu zloupotrebu dece u predizbornoj kampanji od strane Srpske napredne stranke.\nPored toga što Vučić u toku predizborne kampanje obilazi osnovne škole i indirektno vrbuje roditelje da glasaju za SNS obećanjima da će SNS renovirati sve škole, lokalni odbori SNS-a počeli su da organizuju časove iz srpskog jezika i matematike za osnovce!\nNaime, OO SNS-a Grocka objavio je na svom internet sajtu poziv svim roditeljima čija su deca maturanti osnovnih škola sa teritorije opštine Grocka da 26. marta dođu u stranačke prostorije gde će se svakog vikenda držati besplatni časovi iz srpskog jezika i matematike, a sve u cilju pripreme za polaganje prijemnog ispita za upis u srednju školu.\nIako je obaveštenje pisao neko ko je nepismen, navodi se da će profesori srpskog jezika držati časove svake subote od 11 do 13 časova, dok će profesori matematike držati časove istog dana od 13 do 15 časova.\nPostoji li brutalniji primer zloupotrebe dece u političke svrhe od ovoga?\nDa stvar bude još smešnija, svi takozvani zaštitnici građana i poverenici ćute dok vladajuća partija zloupotrebljava decu, ali su zato bili veoma glasni kada je nekoliko klinaca kod Ivana Ivanovića iznelo komične kritike na račun Aleksandra Vučića.\nNi opozicija nije ništa bolja.\nPodsetimo da je Bojan Pajtić, prilikom obilaska jedne osnovne škole, obećao da će svim đacima dati po jedan tablet, dodajući da će uvesti bežični internet u sve škole, ukoliko dođe na vlast.\nŠteta za sve stranke što maloletnici ne mogu da glasaju.\nOBUKA ZA PENZIONERSKE BOTOVE? Naprednjaci uče penzionere kako da koriste kompjuter\nU prostorijama odbora SNS u Starom gradu organizovana je obuka za penzionere u pogledu korišćenja kompjutera.\nPotpredsedenik SNS Nebojša Stefanović obišao je danas naprednjačku školicu u prostorijama OO SNS u Starom gradu za računare koju ponađaju penzioneri. On je poručio da društvo treba da iskoristi znanje i iskustvo penzionera, jer se samo, kako je rekao, jedinstvom mogu rešiti problemi i uraditi dobre stvari za zemlju.\nStefanović je tom prilikom dodao da je cilj takvih akcija da se iskaže zahvalnost penzionerima za sve što su uradili za zemlju i za sve terete koje su preuzeli na svoja leđa, uključujući ogroman teret u reformama koje Srbija sprovodi.\n– Nastavićemo intezivno da radimo, da pokažemo da odlazak u penziju nije kraj života, već samo novo poglavlje, a da u tom periodu možemo da iskoristimo znanje i iskustvo ovih ljudi da doprinesu i pomognu našem društvu. Samo ujedinjeni možemo da pomognemo jedni drugima i radimo dobre stvari za našu zemlju, rekao je Stefanović.\nStefanović je rekao da je važna i edukacija najstarijih o bezbednosti u saobraćaju, budući da statistika kaže da je polovina stradalih u saobraćaju starija od 65 godina, a pozvao ih je i da iskoriste zakonsku mogucnost i da se uključe u regulisanje saobraćaja pored škola.\nPenzioneri, koji su prisustvovali edukaciji, poželeli su pobedu SNS i Aleksandra Vučića na predstojećim izborima, a, pored ostalog, pitali su Stefanovića o projektu policije u zajednici.\nОбјавио Korupcija Novi Beograd у 13:11


Uskoro rešavanje problema naplate parkiranja na carinskim terminalima\nDržavni sekretar Ministarstva finansija zadužen za koordinaciju rada uprava u sastavu Ministarstva Miodrag Đidić je na današnjoj konferenciji za novinare izrazio zadovoljstvo napretkom koji je ostvaren u pogledu rešavanja problema parkinga za teretna vozila za obavljanje carinskog postupka. On je naglasio da će se u narednih mesec dana izraditi akcioni plan po kome će se do polovine 2009. godine u potpunosti ukinuti plaćanje parking – prostora za potrebe postupka carinjenja. U prelaznom periodu problem plaćanja parkinga će biti regulisan uvođenjem ujednačene cene od 700 dinara.\nĐidić je izjavio da će izgradnja novih carinskih ispostava i terminala u Čačku, Kruševcu, Šapcu, Malom Zvorniku, Loznici i Kraljevu biti završena do kraja sledeće godine, naglasivši da je ostvarena odlična saradnja sa lokalnim samoupravama u ovim gradovima. Na graničnom prelazu Horgoš od sledeće nedelje postojaće mogućnost carinjenja robe van parkinga. Izgradnja savremenog graničnog prelaza Preševo sa 12 traka biće završena sledeće godine, a finansiraće se sredstvima Evropske agencije za rekonstrukciju. Predviđena cena izgradnje ovog terminala je oko 2,5 miliona evra.\nĐidić je naglasio da je u toku izrada nacrta Zakona o sprečavanju pranja novca i finansiranja terorizma, koji bi trebalo da se usvoji do 1. maja 2008. godine. Nacrt će do kraja godine biti upućen Skupštini na razmatranje.\nDirektor Uprave carina Predrag Petronijević predstavio je rezultate rada ove Uprave u prethodnih 6 meseci. Naplata carinskih dažbina zaključno sa 18. 12. 2007. godine iznosi 54 352 155 989,26din, što predstavlja 101,16% u odnosu na cilj koji je postavljen Zakonom o budžetu za 2007. godinu.\nPetronijević je naglasio da je jedan od prioriteta Uprave borba protiv korupcije i organizovanog kriminala i celokupno sređivanje stanja u službi. On je izjavio da je u prethodnom periodu pokrenuto 15 disciplinskih postupaka protiv 21 carinskog službenika, a 64 carinska radnika su pod suspenzijom. „Jedan od preduslova za suprotstavljanje ovim negativnim pojavama su neophodne kadrovske promene koje su sprovedene u ovom periodu“, dodao je on naglasivši da je na srednjem i višem rukovodećem nivou Uprave sprovedeno oko 70 kadrovskih promena. Primena sporazuma CEFTA (Sporazum o jedinstvenoj zoni i slobodnoj trgovini u Jugoistočnoj Evropi), čije tržište je za Srbiju drugo po značaju posle Evropske Unije, odvija se bez većih problema.\nJedan od većih problema sa kojima se carinska služba suočava jeste uvoz robe iz azijskih zemalja, tačnije utvđivanje količine i vrednosti ove robe, kao i zaštita prava intelektualne svojine, izjavio je Petronijević naglasivši da je ovaj problem rasprostranjen širom Evrope.


Odgođeno poništenje diplome direktoru OSA-e Osmanu Mehmedagiću - Klix.ba\nEntitetska inspekcija Odgođeno poništenje diplome direktoru OSA-e Osmanu Mehmedagiću\n30.10.2019. u 11:31\nOsman Mehmedagić (Foto: H. M./Klix.ba)\nUniverzitet za poslovne studije Banja Luka je putem punomoćnika Inspektoratu RS podnio zahtjev za odgađanje izvršenja rješenja prosvjetnog inspektora RS do okončanja upravnog spora pred sudom, pokrenutog protiv drugostepenog rješenja Ministarstva za naučno-tehnološki razvoj, visoko obrazovanje i informaciono društvo RS, a kojim je odbijena žalba Univerziteta na rješenje prosvjetnog inspektora.\nU predmetnom zahtjevu se između ostalog navodi da bi izvršenjem pomenutog rješenja nastala šteta i štetne posljedice za Univerzitet za poslovne studije Banja Luka i za direktora OSA-e Osmana Mehmedagića te da zakonom ili drugim propisom nije isključena mogućnost odgađanja izvršenja rješenja.\n"Odlučujući po navedenom zahtjevu, ovaj organ je dozvolio odgađanje izvršenja rješenja do donošenja konačne sudske odluke u upravnom sporu, koji se vodi pred Okružnim sudom u Banjoj Luci, povodom podnesene tužbe", saopćeno je iz Inspektorata RS.\nU Doboju se sutra osniva nova politička stranka - PDP 1999\nprije 11m 17\nprije 55m 138\nprije 59m 22\nprije 1h 8m 16


ODJELJENJE ZA DJECU SA INTELEKTUALNIM POTEŠKOĆAMA I SMETNJAMA U RAZVOJU OŠ „FAHRUDIN FAHRO BAŠČELIJA“\nU posjeti Ministarstvu za obrazovanje, mlade, nauku, kulturu i sport danas su boravila djeca i odgajatelji Odjeljenja za djecu sa intelektualnim poteškoćama i kombinovanim smetnjama u razvoju Osnovne škole „Fahrudin Fahro Baščelija“ Goražde.\nPosjeta, u okviru koje su učenici sa svojim odgajateljima i direktoricom škole Jasminom Djanom obišli zgradu Vlade, resorno ministarstvo i Salu Skupštine BPK-a Goražde, organizovana je u okviru redovnih aktivnosti planiranih Godišnjim planom i programom škole.\nResorni ministar Damir Žuga iskazao je zadovoljstvo što su učenici OŠ „Fahrudin Fahro Baščelija,“ nakon niza njegovih posjeta, napravili uzvratnu posjetu Ministarstvu tokom koje je razgovarano o trenutnim aktivnostima Odjeljenja za djecu sa intelektualnim poteškoćama i planovima za narednu godinu.\nUzimajući u obzir da se uskoro bliži kraj školske godine, danas je dogovorena i skora posjeta djece iz ovog odjeljenja Školi u prirodi u Fočanskoj Jabuci.\n← Kanton Sarajevo sufinansira bolje cestovno povezivanje Sarajeva i Goražda\nLista najuspješnijih bh. poduzetnika u 2015: Hastori na prvom mjestu →\nTotal Visits: 7,459,257


Naši a svetski! Srpski doktori za koje treba da zna ceo svet! (FOTO) - Naši u svetu\nObjavljeno 29/07/20 u 08:30\nOd kako je pandemija korona virusa alarmirala ceo svet istraživači, lekari, profesori svi su na nogama i vredno rade kako bi došli do novih informacija o virusu i konačnom rešenju za izlaz iz ove agonije. Pored struke koja se bori sa epidemijom u Srbiji, naših lekara, naučnika, profesora ima i po čitavom svetu i svi oni imaju isti zadatak – kako pobediti virus, piše “Blic”.\nKruševljanin napravio čudo u Minhenu\nU centru borbe za pronalaženje vakcine i odgovarajućeg leka protiv korona virusa nalazi se dr Slavoljub Milošević, Kruševljanin koji već godinama radi kao imunolog i molekularni biolog u Minhenu. On je potpredsednik i rukovodilac timova za inovacije i tehnološki razvoj “Medigene AG” u Nemačkoj, a njegova dostignuća na polju imunologije i lečenja tumora su mu donela brojna priznanja.\nDoktor Milošević je prvi imunolog u svetu koji je izumeo sistem za izdvajanje limfocita koji prepoznaju tumore i koriste se kao celularna terapija protiv njih i doktor molekularne biologije, u laboratoriji u Minhenu, posvetio se istraživanju prevencije i lečenja virusa korona.\nU intervjuu ekskluzivno za “Blic”, dr Milošević je ranije govorio kako izgleda njegov rad sa korona virusom, šta misli o tome da li će biti novog talasa pandemije, da li ćemo i kako saznati da li je korona virus potekao iz laboratorije…\nIzmeđu ostalog istakao je i svoje viđenje o načinu na koji se Srbija brani od korona virusa.\n“Uzimajući u obzir stanje i razvijenost zdravstevnog sistema, ekonomsku snagu društva i socijalno-društvene odnose, ja bih reakciju kao i upravljanje zdravstvenom situacijom za vreme pandemije u Srbiji uzeo kao jedan od najboljih i najefikasnijih primera uopšte. Iako se prethodno navedene kategorije ne mogu uporediti sa mnogim evropskim i drugim razvijenijim zemljama, Srbija je uspela da broj inficiranih i umrlih drži na najmanjem mogućem nivou, efikasno lokalizuje žarišta uprkos velikom prilivu potecijalnih novih infekcija iz inostranstva. Čak i za vreme pandemije, aktivnom kampanjom kako unutar zemlje tako i na internacionalnom planu, Srbija je uspela za svoje građane da obezbedi dovoljno u to vreme veoma limitiranih neophodnih sredstava i da svi pacijenti budu tretiranina apsolutno zavidnom nivou “, rekao je tada dr Milošević.\nČuveni pulmolog iz Čikaga\nMeđu njima nalazi se i šef odeljenja pulmologije Rade Tomić koji radi u čikaškoj bolnici “Nortvestern medisin” koja se nalazi u epicentru krize i brine o najvećem broju zaraženih u celom regionu Srednji zapad sve od Njujorka na Istočnoj do Los Anđelesa na zapadnoj obali, piše “Serbian tajms“.\nĐorđe koronu napao na Harvardu\nĐorđa Bugarinovića (27) je životni put vodio od rodnog Beograda, preko Kanade do Sjedinjenih Američkih Država, a sada je na Harvardu gde se sa tamošnjim timom bori da podigne svest o pandemiji virusa COVID-19.\nI pored velikog broja obaveza učestvuje u projektu Zdravstvene edukacije gde najnovije informacije o korona virusu distribuira zdravstvenim organizacijama i klinikama širom sveta. Za “Blic” je ranije podelio ista ona znanja koje Harvard daje medicinskim ustanovama i zdravstvenim radnicima na celoj planeti.\n“Primarni fokus je širenje kritičnih informacija o COVID-19 koje se odnose na zdravlje srpskog stanovništva, a posebno onih sa povećanim rizikom koji nemaju neposredan pristup zdravstvenoj pomoći. Takodje verujemo da je u ovako teškim i nesigurnim vremenima od presudnog značaja pružiti tačne, proverene informacije i savete o koronavirusu široj javnosti. Razumljive i jednostavne informacije smo saželi u sedam dokumenata i preveli na preko 35 jezika, uključujući i srpski”, rekao je ovaj mladi lekar.\nSrpski istraživač u Bostonu\nJoš jedan od naših ljudi koji radi na istraživanjima preko okeana je Nemanja Despot Marjanović srpski naučnik sa Broud instituta u Bostonu, koji je partner prestižnog američkog univerziteta Harvard i MIT je prethodnih meseci koristeći uzorke pacijenata iz celog sveta, učestvovao u istaživanjima kako korona virus napada ljudski organizam.\n“Čak tri vakcine protiv korona virusa su u trećoj fazi kliničkih studija i to je poslednja faza pre nego što se odobre. Mislim da ćemo do kraja godine imati vakcine odobrene za upotrebu”, rekao je on ranije.\nStrašni tandem iz Vašingtona\nDvojac koji čine Miloš Miljković, hemato-onkolog na Nacionalnom institutu za rak u Betezdi, predrgađu Vašingtona i Nebojša Skorupan, nekadašnji polaznik Istraživačke stanice Petnica, koji specijalizira hemato-onkologiju na toj instituciji, na srpskom jeziku vode odličan nezavisni podkast , u kojem se bave svim temama vezanim za pandemiju virusa korona, uključujući i sve, trenutno ispitane, mogućnosti za lečenje Covid-19.\nRanije su u razgovoru za “Blic”, Miloš i Nebojša istakli da su analizirali relevantne izveštaje svetskih zdravstvenih institucija u nekoliko do sada primenjenih načina terapije, od primene leka “hlorokin” i njemu sličnog “hidroksihlorokvina” do serološke terapije, odnosno terapije antitelima iz krvne plazme pacijenata koji su preležali virus korona.\nRevolucionarno otkriće dr Đukanovića\nDoktor medicine u Sautemptonu (Engleska) profesor Ratko Đukanović je jedan od najboljih svetskih stručnjaka za astmu i hronične opstruktivne bolesti pluća, istraživač i naučnik, imunolog i pulmolog, osnivač i rukovodilac više odeljenja na poznatom univerzitetu.\nFoto: PrintScreen/ YouTube/Fondazione Internazionale Menarini/Ratko Đukanović\nKako je ranije istakao nivo vitamina D u organizmu je u direktnoj vezi sa time da li će se pacijent izboriti sa koronom ili neće, a objasnio je i zašto je smrtnost u Srbiji bila mala u odnosu na neke druge zemlje.\n“Sreća u nesreći jeste bila da u prvom mahu nije u Beogradu i Srbiji postojala ta tendencija da brzo intubiraju, da stavljaju pacijente na respirator. Zato je smrtnost bila relativno mala. Baš zato što nismo radili ono što su Italijani i Španci – istakao je ovaj stručnjak.\nOn je u prvi plan istaknut pre nekoliko dana zajedno sa još dvojicom profesora škole medicine Univerziteta Sautempton došao do “revolucionarnog otkrića” u tretmanu pacijenata obolelih od Kovida-19 i istovremeno postali milioneri.\nBorba dr Veljkovića u Torinu\nNaših stručnjaka, doktora i profesora ima širom sveta, jedan od njih je i u Italiji, za koju znamo svi kako je prošla u prvom udaru korona virusa.\nDoktor Aleksandar Veljković (47), je intervencionistički pulmolog u Univerzitetskoj klinici “San Luiđi” u Orbasanu predgrađu Torina, a za “Blic” je govorio još na početku epidemije.\nSpasilac najmlađih u Italiji\nItalijanski pedijatar onkolog dr Momčilo Janković jedan je od najpoznatijih sturčnjaka za dečju leukemiju u Evropi, koji je izlečio oko 2.000 malih pacijenata.\nFoto: PrintScreen/YouTube/Doktor Momčilo Janković srpskog porekla mi\nOn nikada nije prekinuo emotivnu i profesionalnu vezu sa zemljom svog porekla i počasni je član SANU, a sa onkologijom se susreo prvo kao mlad lekar kada je lečio člana porodice od malignog oboljenja, a zatim je i sam postao pacijent nakon sto mu je dijagnostikovan zloćudni tumor oka.\nPre četiri godine je penzionisan sa rukovodećeg mesta bolnice u italijanskom gradu Monca, ali nastavio je da leči i bodri svoje pacijente, kojima je pomagao i savetovao ih putem video poruka i u toku karantina zbog korona virusa.\nJedna od poruka bila je za odrasle kojima je dr Janković u toku pandemije savetovao da se ugledaju na decu jer je “njihova mirnoća zavidna”.\n“Deca znaju da žive u sadašnjosti u potpunosti, ne dozvoljavaju sebi da ih budućnost ograničava i žive sadašnjost punim intenzitetom. Da smo od njih, naučili kako živeti, za vreme karantina i pandemije manje bismo strepili, manje strahovali i manje rizikovali stres”, poručio je dr Janković ranije za Tanjug.\nČudotvorka iz Amerike\nBiografija Gordane Vunjak-Novaković je veoma bogata, a između ostalog ona je i prva Srpkinja koja je postala članica Nacionalne akademije nauka SAD, u kojoj se nalazi više od 300 Nobelovaca. Dobitnica je nekoliko prestižnih nagrada američke agencije za istraživanje u svemiru, NASA, ali i “Klemsonove nagrade”.\nNjeno ime odjeknulo je u domaćim medijima nakon što je sa timovima naučnika sa univerziteta Kolumbija i Vanderbilt u Nešvilu uspeli da “ožive” pluća koja su ocenjena kao nepodobna za transplataciju i koja bi inače završila u medicinskom otpadu. To su učinili tako što su oštećeni organ povezali na kardiovaskularni sistem svinje i tako učinili da ona “prodišu”. Pluća su vrlo osetljiv organ i samo 20 posto njih nakon bude podobno za transplantaciju. Procenjuje se da bi nakon ovog otkrića taj broj mogao da bude dupliran.\nOvo otkriće došlo je u pravom trenutku s obzirom na pandemiju korona virusa koji posebno napada i ugrožava pluća.


registracija-vozila-online.rs Zašto ne smemo koristiti letnje gume tokom zimske sezone?\nBlog >> Tehnički Pregled\nObzirom da je broj saobraćajnih nesreća u zimskom periodu i do šest puta veći nego u letnjem periodu, svaki vozač treba da učini sve da bi zaštitio svoju porodicu, sebe i ostale učesnike u saobraćaju od mogućih saobraćajnih nezgoda.\nČest uzrok saobraćajnih nezgoda u zimskom periodu je ne adekvatna pripremljenost vozila na zimske uslove saobraćaja, pogotovu neadekatne zimske gume. Tokom zimskog dela godine uslovi na putu su veoma promenljivi i variraju od snega i leda na putu, preko raskvašenog snega do suvog puta uz često velike varijacije u temperaturi.\nZimski uslovi na putu uzrokuju slabije prijanjanje i samim tim slabije performanse pneumatika. Veliki problem vezan za prianjanje gume je takozvani hidroplaning, pojava da vozilo svojom težinom ne istiska jako malu količinu vode koja nastaje topljenjem tankog sloja leda usled toplote guma, tako da ona predstavlja tanak sloj koji sprečava kontakt gume sa podlogom i uzrokuje proklizavanje.\nZimske gume su napravljene tako da imaju male pore koje su dizajnirane da odvode vodu i obezbeđuju bolje prianjanje pneumatika.\nSama smesa od koje su napravljene zimske gume prilagođena je uslovima saobraćaja koji vladaju tokom te sezone, tako da se ona ne stvrdnjava na niskim temperaturama, za razliku od letnje gume. Zanimljivo je da vozači uglavnom smatraju da je upotreba zimskih pneumatika potreban samo u uslovima kada na putu ima snega i leda, međutim oni treba da se koriste i na suvoj podlozi, pogotovu ukoliko je temperatura ispod +7.\nUkoliko imate letnji set guma i zimski set guma, svaki prilagođen sezoni tokom koje se koristi, uštedećete jer se gume daleko manje troše ukoliko se koriste tokom sezone za koju su predviđene. Međutim ono što većina vozača ne uzima u obzir je i nivo bezbednosti koju pruža set guma prilagođen za sezonu. A bezbednost nema cenu.\nVozači se često varaju da je korišćenje AllSeason guma isto kao i da koriste auto gume koje su napravljene samo za zimsku sezonu. Kao što možete da vidite na video klipu to nije uvek slučaj.


Stepanovićeva u Radničkom, Ševarika u AEK-u - SPORTSKI ŽURNAL\nStepanovićeva u Radničkom, Ševarika u AEK-u\nEkipa trenera Ivana Milenkovića ima visoke ambicije u Prvoj ligi\nU pauzi između dve sezone oprostila se Aleksandra Stepanović (libero, 26 godina) od dresa Crvene zvezde. Sačekala je malo, vagala ponude i na kraju prihvatila poziv Radničkog iz Beograda.\nPomenuta dama trebalo bi da bude veliko pojačanje za Krstašice na prijemu servisa i u odbrani. Ekipa trenera Ivana Milenkovića ima visoke ambicije u Prvoj ligi, a dobru formu je potvrdila i osvajanjem prvog mesta na turniru koji se održava u čast nekadašnjeg kapitena Ive Vujošević.\nNataša Ševarika je posle rastanka sa Tjumenom pronašla novi angažman. Nekadašnja odbojkašica Crvene zvezde seli se u Grčku, u redove AEK-a iz Atine. Iskusna 32-godišnja dama u toj ekipi bi trebalo da predstavlja veliko pojačanje na poziciji primača servisa.\nNa ovaj način nastavila je i inostranu karijeru, koju je gradila od Španije, Italije, preko Rumunije, Izraela, Bosne i Hercegovine, do Slovačke i Rusije, u prethodnoj sezoni.


Osnovana Grupacije proizvođača elektronske industrije – Personal magazin\nZa predsednika novoosnovane Grupacije proizvođača elektronske industrije, koja će raditi u okviru Udruženja za metalsku i elektro industriju PKS, izabran je Milivoje Stančić, vlasnik i direktor firme Citi iz Beograda…\nZa predsednika novoosnovane Grupacije proizvođača elektronske industrije, koja će raditi u okviru Udruženja za metalsku i elektro industriju PKS, izabran je Milivoje Stančić, vlasnik i direktor firme Citi iz Beograda\nGrupacija proizvođača elektronske industrije je deseta grupacija u okviru Udruženja za metalsku i elektro industriju PKS, rekao je Ljubiša Obradović, sekretar tog Udruženja, otvarajući konsitutivnu sednicu Grupacije.\nJedan od ciljeva osnivanja Grupacije je da se loše stanje u elektroindustriji popravi i da iskoristimo podsticajna sredstva za oživljavanje ove grane, naročito u sektoru malih i srednjih prduzeća, rekao je Obradović i podsetio da se u konceptu razvoja srpske privrede akcenat stavlja na grane više faze prerade, kao što su automobilska, IT i elektro privreda.\nNakon izbora za predsednika Grupacije, Milivoje Stančić, elektroinženjer, vlasnik i direktor firme CITI iz Beograda, preuzeo je vođenje sednice na kojoj je za potpredsednicu Grupacije izabrana Ljubinka Stefanović Mladenov, a za članove predsedništva Grupacije izabrani su predstavnici privrednih društava: Telkom, Teleoptik Žiroskop, Dekoda, Eling i Intel.\nKao osnovne ciljeve osnivanja Grupacije Stančić je naveo poboljšanje poslovanja i konkurentnosti, zajedničke nastupe na tenderima i javnim konkursima, kao i razmatranje i davanje mišljenja na zakonsku regulativu koja se odnosi na ovu delatnost.\nCilj nam je da otvorimo ozbiljan dijalog sa državom u vezi sa stvaranjem uslova za razvoj elektronske industrije, posebno što je ova grana istaknuta kao jedan od prioriteta razvoja do 2020. Bojim se, rekao je Stančić, da država nema uvid u to kakvo je stanje naše elektronske industrije, koja, kako se videlo već na konstitutivnoj sednici Grupacije, najbolje stoji kadrovski, ali „rascepkanost po granama ne daje rezultate kakve bismo mogli da imamo“. Stančić se osvrnuo i na stimulativne mere koje država daje stranim kompanijama za otvaranje novih radnih mesta u\nOsnovana Grupacije proizvođača elektronske industrije was last modified: February 9th, 2011 by Redakcija\nDekodaEIElektronska industrijaElingIntelrupacije proizvođača elektronske industrijeTeleoptik ŽiroskopTelkom\nVip mobile lansirao novi korporativni web sajt


Turistička ponuda Srbije, Makedonije i Crne Gore jača zajedno! - News - Turistički svet\nTuristička ponuda Srbije, Makedonije i Crne Gore jača zajedno!\nTuristička organizacija Srbije u cilju dalje regionalne saradnje u turizmu, razvoja regionalne turističke ponude i proizvoda, učestovovala je na sastanku održanom u Skoplju, 18. maja 2018. godine.\nNa ovom veoma važnom sastanku, Srbiju je predstavljala direktorka Turističke organizacije Srbije Marija Labović, ispred Agencije za promociju i podršku turizmu Makedonije Ljupčo Janevski i ispred Nacionalne turističke organizacije Crne Gore Emil Kukaj.\nJedinstveni dogovor sastanka turističkih predstavnika Srbije, Makedonije i Crne Gore jeste kreiranje zajedničkih turističkih proizvoda u cilju privlačenja većeg broja stranih turista, što se posebno odnosi na interkontinentalna tržišta gde je jedan od osnovnih zahteva regionalna turistička ponuda.\nPovodom ovog važnog sastanka održana je i konferencija za medije koja je izazvala veliko interesovanje. Ovom prilikom, direktorka Turističke organizacije Srbije Marija Labović istakla je odličnu saradnju između turističkih organizacija tri zemlje učesnice i dodala da se dvostruko povećanje turizma u narednom periodu može zadržati samo ponudom dodatnih sadržaja na destinaciji i razvojem zajedničkih turističkih proizvoda.\nNa samoj konferenciji istaknuto je i da će sve tri destinacije raditi na promociji svojih turističkih potencijala i pronalaženju mogućnosti za povećanje i unapređenje saradnje u promociji i kreiranju novih turističkih proizvoda.


Skupština usvojila zakon o zabrani biološkog oružja - Bizlife.rs\nSkupština usvojila zakon o zabrani biološkog oružja\n14:51 Beograd, 17/11/2011\nSkupština Srbije usvojila je danas zakon kojim se zabranjuje da se usavršavaju, proizvode i stvaraju zalihe biološkog i toksičkog oružija u cilju sprečavanja zloupotrebe takvog oružja.\nCilj usvojenog Zakona o zabrani usavršavanja, proizvodnje i stvaranja zaliha biološkog i toksičkog oružja i njihovom uništavanju je osposobljavanje Srbije da odgovori međunarodnim zahtevima u vezi sprečavanja nedržavnih činilaca da dođu u posed takvog oružja.\nNjime se propisuje zabrana usavršavanja, proizvodnje, korišćenja i stvaranja zaliha takvog oružja, a na taj način Srbija potvrđuje opredeljenje da neće sprovoditi bilo kakve aktivnosti u vezi sa biološkim i toksičnim oružjem.\nZa kršenje te odredbe predviđene su kazne od 500.000 do tri miliona dinara.\nMeđutim, zakon dozvoljava usavršavanje, proizvodnju, korišćenje, stvaranje zaliha, posedovanje i promet bioloških agenasa i toksina u profilaktičke, zaštitne, dijagnostičke, preventivne i druge miroljubive svrhe ili u cilju suzbijanja, odnosno lečenja bolesti.\nKako je ranije izjavila ministarka pravde Snežana Malović, cilj zakona je i da se spreči opasnost od eventualnih bio-terorističkih napada, a njegovim usvajanjem Srbija potvrđuje privrženost da onemogući zloupotrebe njihovog korišćenja koje su u suprotnosti sa međunarodnim dokumentima, uključujući i one koji su usvojeni u borbi protiv terorizma.


Dobrodošli - Dobrodošli\nVAŠ GAS U RUKAMA NAŠIH INSTRUMENATA\nMERENJE KAO SIGURNOST\nISO 9001, ISO 14001, OHSAS 18001, ISO/IEC 27001, ISO17020\nSertifikacija u skladu sa zahtevima standarda\n"KONVEX gasna i vodo tehnika" d.o.o. predstavlja sinonim za najkvalitetniju opremu u oblasti merenja protoka zapremine prirodnog gasa, vode, toplotne energije kao i regulacione opreme za prirodni gas.\nKompanija je tokom vremena stalnim razvojem i ulaganjima u ljudske i tehničke resurse izrasla u vodećeg snabdevača tržišta Republike Srbije proizvodima vodeće svetske kompanije Elster GmbH.\nNaša poslovna politika se zasniva na ponudi visoko-kvalitetne opreme, efikasnoj i adekvatnoj tehničkoj podršci i kratkim rokovima isporuke.\nU ponudi se nalaze zapreminska merila kao što su merila sa mehom i rotaciona merila, kao i merila protoka gasa kao što su turbinska i ultrazvučna merila. Svi merni uređaji ispunjavaju najviše standarde u pogledu kvaliteta, sigurnosti i ispunjenja metroloških zahteva.\nGasTelemetrijaDetektori curenja gasa\nBK-G1,6 do BK-G2,5\nU okviru kompanje spada i laboratorija akreditovana od strane “Akreditacionog tela Srbije” za ispitivanje merila protoka gasa i merila protoka vode prema svim zahtevima standarda ISO SRPS 17020.\nPokazatelj našeg kvaliteta i pouzdanosti predstavlja dugačka lista naših partnera bilo da su distributeri gasa, vodovodi, toplane ili projektantske kuće koje se bave projektovanjem i izvođenjem gasnih instalacija. Deo naših partnera sa kojima imamo dugogodišnju saradnju su:


Haradinaj optužen za zastrašivanje svedoka, odmazdu i povredu tajnosti postupka – Srce Srbije\nHaradinaj optužen za zastrašivanje svedoka, odmazdu i povredu tajnosti postupka\nSpecijalno tužilaštvo u Hagu potvrdilo je večeras da je juče u Prištini uhapšen potpredsednik udruženja veterana „OVK“, Nasim Haradinaj. Večeras se oglasio i Specijalni sud saopštivši da se Haradinaju na teret stavljaju krivična dela protiv pravosuđa, odnosno, zastrašivanja svedoka, odmazde i povrede tajnosti postupka, a za šta se sumnjiči i predsednik ovog udruženja, Hisni Gucati.\nHaradinaj je, kako je večeras potvrđeno, prebačen u pritvorski objekat Specijalizovanih veća Kosova u Hagu.\nHaradinaju se stavlja na teret pokušaj izvršenja krivičnog dela zastrašivanja tokom krivičnog postupa zbog osnovane sumnje da je na održanim konferencijama za štampu 7., 16, i 22, septembra, medijima dodeljivao ili na drugi nači stavljao na raspolaganje, „poverljive ili tajne informacije i dokumenta u vezi sa radom Kancelarije Specijalnog tužilaštva“, pomenuo imena (potencijalnih) svedoka i pružio ostale lične podatke ovih lica.\n„Ovo ponašanje predstavlja ozbiljnu pretnju ili drugu vrstu prinude da se drugo lice naveda da da izjavu ili da da lažnu izjavu ili na drugi način ne pruži tačne informacije Specijalizovanom tužilaštvu“, navodi se u nalogu za hapšenje.\nPostoji osnovana sumnja da je Haradinaj izvršio krivično delo odmazda a upravo zbog objavljivanja ovih dokumenata zbog čega je, kako se navodi, ugrožena bezbednost potencijalnih svedoka.\nUpravo zbog postojanja osnovane sumnje da je Haradinaj tokom ovih konferencija stavljao na raspolaganje medijima „poverljive i tajne informacije i dokumenta koja se odnose na rad Kancelarije Specijalnog tužilaštva“, Haradinaj se sumnjiči i za „kršenje tajnosti postupka“.\nU saopštenju Specijalnog tužilaštva se navodi da će uskoro biti saopštene informacije o prvom pojavljivanju Haradinaja pred sudijom za prethodni postupak.\nOvo saslušanje će biti javno, uključujući i to da se ono može pratiti uživo na internet stranici Specijalizovanih veća Kosova.\nKako je prethodno saopštilo Specijalno tužilaštvo u Hagu, istražiteljima ovog suda je tokom hapšenja misija EULEX-a obezbedila operativnu logističku podršku.\nPodsetimo, istražitelji Specijalizovanih veća Kosova i pripadnici misije EULEX uhapsili su juče predsednika Udruženja veterana „OVK“, Hisnija Gucatija, a potom i zamenika predsednika ovog udruženja, Nasima Haradinaja.\nNasim Haradinaj, kako su juče preneli prištinski mediji, uhapšen je na putu ka studiju T7 gde je trebalo da gostuje u emisiji a nakon što je prethodno uhapšen predsednik Udruženja veterana „OVK“, Hisni Gucati.\nSpecijalno tužilaštvo u Hagu juče je odmah potvrdilo hapšenje Hisnija Gucatija, da je prebačen u Hag, a potom u novom saopštenju i da mu se stavljaju na teret krivična dela protiv pravosuđa, odnosno, zastrašivanja svedoka, odmazde i povrede tajnosti postupka.\nSa druge strane, sve do sada nije bilo zvaničnih informacija o hapšenju Nasima Haradinaja.\nMeđutim, iz udruženja veterana OVK saopšteno je danas da su oba predstavnika ovog udruženja osumnjičena za ometanje pravde, te da su obojica u Hagu.\nPodsetimo, javnost već tri nedelje trese afera navodnog curenja hiljada stranica navodnih fajlova Specijalnog tužilaštva iz Haga, i to tako što su ovi spisi u tri navrata donošeni u sedište „Udruženja ratnih veterana OVK“, a dok su o sadržaju istih pripadnici ovog udruženja obaveštavali javnost.\nČlanak Nasim Haradinaj takođe optužen za zastrašivanje svedoka, odmazdu i povredu tajnosti postupka se pojavljuje prvo na KoSSev.


Ministar finansija Siniša Mali kaže da su u prvom mesecu 2019. godine ostvareni izvanredni rezultati koji prevazilaze očekivanja i da je budžetski suficit tri puta veći od planiranog za januar.\n“Ponosan sam na suficit u budžetu od oko 22,9 milijardi dinara, a taj novac će biti iskorišćen na pravi način. Odlični ekonomski rezultati nam daju optimizam i potvrdjuju da je Srbija na pravom putu, jer se ekonomija i privreda osnažuju”, rekao je Mali, a prenelo Ministarstvo finanisja.\nMali je naveo da su ostvareni veći neporeski prihodi i prihod od PDV, da je veća naplata poreza na dohodak i na dobit, kao i prihod od akciza, i da bolji prihodi pokazuju da nema potrebe za zabrinutost kada je reč o povećanju plata i penzija, jer je njihov rast vezan za stanje u državnoj kasi.\n“Našu ekonomiju smo postavili na zdrave osnove i srećan sam što nam potvrdu daju brojke. Za januar je bio planiran suficit od oko 7,8 milijardi dinara, a rezultat je tri puta bolji, što nam daje nadu da ćemo uspeti da i u ovoj godini značajno utičemo na poboljšanje životnog standarda građana Srbije”, rekao je Mali.


26.03.2020. - 09:10\nIzgleda da je poznata budućnost kontroverznog fudbalera.\nIako je zbog korona virusa zastavljen fudbal u Evropi i svetu, atinski AEK je odlučio da zadrži banjalučkog fudbalera i nekadašnjeg reprezentativca Bosne i Hercegovine.\nItalijanski trener sa klupe Atinjana Masimo Karera izričito je zahtevao od sportskog direktora AEK-a Ilije Ivića da otkupi Vranješov ugovor od Belgijanaca, što znači da će ostati u crno-žutom dresu, prenose mediji u Grčkoj.\nU julu 2018. godine, upravo iz AEK-a je Banjalučanin prešao u Anderleht za 3,2 miliona evra, a sada su Atinjani spremni da plate sumu od tri miliona evra.\nU Anderlehtu su problemi počeli i kada je u javnost isplivala njegova afera sa Jelenom Karleušom, dok je u karijeri i branio boje Borca iz Banjaluke, Crvene zvezde, Napretka, moldavskog Šerifa, Krasnodara, Spartaka iz Vladikavkaza, turskih ekipa Elazıgspor i Gacijantep, španskog Sportinga iz Hihona i ruskog Tom Tomska, prije dolaska u Atinu i Brisel.


Japan: Vlada razmatra održavanje opštih izbora 17. oktobra\nTanjug 30. avgusta 2021. 17:24\nTOKIO – Japanska vlada razmatra održavanje opštih izbora 17. oktobra, objavila je danas agencija Kjodo, pozivajući se na izvore iz vlade, čak i u trenutku kada je podrška javnosti premijeru Jošihideu Sugi dostigla rekordno nizak nivo u dva nova istraživanja javnog mnjenja.\nSuga nije uspeo da iskoristi održavanje Olimpijskih igara u ovoj zemlji, trenutno pogođenoj novim talasom korona virusa, preneo je Rojters.\nAnketa dnevnika „Mainići“ pokazala je da je podrška javnosti Sugi prvi put pala ispod 30 procenata, na samo 26 odsto.\nDnevni list „Nikej“ preneo je da Suga ima podršku 34 odsto građana, što je u skladu sa rekordno niskim rezultatom u prošlogodišnjem istraživanju.\nAko se opšti izborni plan odobri na sednici vlade, to bi značilo da Suga neće raspisati vanredne izbore, već će umesto toga dozvoliti članovima donjeg doma parlamenta da odsluže pune mandate.\nU Pljevljima najvise novoobolelih na 100.000 stanovnika\nHiljade benzinskih pumpi u Velikoj Britaniji bez goriva zbog manjka…\nAli, pre nego što se održe opšti izbori, Suga se suočava sa izazovom za izborom za rukovođenjem vladajućom Liberalno demokratskom partijom (LDP), koji će se održati 29. septembra, a čiji je pobednik gotovo siguran da će biti premijer zbog većine koju LDP ima u donjem domu parlamenta.\nPrema rezultatima jedne od anketa mogući suparnici Suge za mesto lidera stranke su ministar administrativnih reformi Taro Kono, koji je zadužen za vakcinaciju i bivši ministar odbrane Šigeru Išiba, koji su popularniji među građanima.\nGrčki političar, vakcinalni skeptik, u kritičnom stanju\nHiljade benzinskih pumpi u Velikoj Britaniji bez goriva zbog…


Niška televizija » Opstanak kompanija zavisiće i od inicijative zaposlenih\nMOKRA GORA – Kompanije koje žele da opstanu na domaćem tržištu moraju da insistiraju na odgovornosti u radu zaposlenih, na ispunjenju biznis planova i da podstiču ličnu inicijativu za koju bi bili nagrađeni, rečeno je danas na prolećnom Vivaldi forumu na Mokroj Gori.\nNa panelu o „Korporativnoj inicijativi“, drugog dana održavanja Vivaldi foruma, čule su se ocene da je srpska privreda u ozbiljnoj krizi i potrebna joj je sva pomoć, a jedno od rešenja je podsticanje lične inicijative i vraćanje naših stručnjaka iz inostranstva u domovinu, koje može privući jedino ako ih adekvatno platimo.\nDirektor Šnajder elektrika Dragoljub Damljanović ocenio je da će na tržištu opstati one korporacije koje budu insistirale na odgovornosti zaposlenih, u smislu da moraju da imaju inicijativu u radu, da obavljaju poslove što efikasnije i uspešnije.\nKada je radio u javnom sektoru, Damljanović je rekao da je zapazio da tamo ne postoji sistem nagrade i stimulacije za zalaganje, kao i kazna za one koji ne rade dobro, što je u privatnom sektoru nezamislivo.\nDamljanović je primetio da generacija „novih klinaca“ više ne želi „da žive, da bi radili, već da žive da bi živeli“ i imaju drugačije prioritete od starijih generacija i korporacije u svetu se već tome prilagođavaju.\nPredsednik Srpske asocijacije menadžera Milan Petrović, rekao je da „cela Srbija spava ili se pretvara da spava“, aludirajući na nedostatak inicijative u našoj zemlji da se stvari pokrenu s mrtve tačke, da nam bude bolje.\nPetrović je rekao da generacije u Srbiji čekaju da nam bude bolje, umesto da ličnom inicijativom doprinese da se to desi i dodao da, iako mnoge kompanije uglavnom dele istu viziju i strast ka ispunjenju ciljeva, malo njih to i čini u stvarnosti.\nU korporacijskom upravljanju preovladava strah od neimanja i strah od nepripadanja, rekao je Petrović i dodao da su ti strahovi inspiracija i pokretač delovanja u privatnim kompanijama.\nGeneralni direktor hotela Kraun plaza u Beogradu Živorad Vasić rekao je da je oduvek želeo da se vrati u Srbiju, posle decenije rada u inostranstvu i preneo svoj utisak da u Srbiji neispunjenje biznis planova često prolazi bez posledica, dok je u SAD i drugim zapadnim zemljama to nezmislivo.\nVasić je ocenio da današnja generacija menadžera želi da radi stvari „što brže i to želi odmah“ i dodao da u Srbiji posluje malo kompanija koje posluju po uzoru na velike korporacije na Zapadu.\nPrivreda u Srbiji mora da se oživi i tu može pomoći vraćanje mladih stručnjaka i menadžera iz inostranstvu u svoju zemlju, ali njih morate adekvatno da platite, jer je iluzija da će oni raditi za 400 do 500 evra mesečno, kazao je Vasić.\nOsnovni princip koji se mora postovati u radu neke korporacije je odgovornost, ali je to sve manje prisutno u Srbiji, smatra Vasić.\nPredsednik kompanije Leo Barnet Miša Lukić je rekao da su ljudi u Srbiji u kolektivnoj anesteziji, ali treba pozitivno razmišljati i učiniti da nam bude bolje.\nDrugog dana održavanja prolećnog Vivaldi foruma na Mokroj Gori održavaju se paneli preduzetnika o „Inicijativi u preduzetništvu“, „‘Korporativnoj inicijativi“ i rasprava na temu „Ostati, otići, vratiti se“ u kojoj će učestvovati predstavnici matice i dijaspore.\nTanjug 02.04.2015 11:37\nLjajić: Hitno ispitati sumnje u reeksport jabuka u Rusiju\nOsnaživanje preduzetnica i dalje prioritet (VIDEO)\nObjavljeno 29.01.2015. 16:28\nPARTIBREJKERS posle dve godine u subotu u Nišu! https://t.co/YShWlvrHtz 133 days ago\nPosle 5 godina, “solo” koncert DEL ARNO BAND-a 9.juna u Nišu https://t.co/NWIrZlhbs4 226 days ago


Poruka sa sajta Stejt departmenta: Okončava se 11.1.2021. u 19.49h - BIGportal.ba\n12 Januara, 2021 12 Januara, 2021 03680\nBiografija američkog predsednika Donalda Trampa, koja se nakratko pojavila na sajtu Stejt departmenta, ukazivala je da se njegov mandat završava 11. januara, piše britanski “Indipendent”.\nKako navodi britanski list, stranica koja se neočekivano pojavila dva puta je menjana. Jednom je na njoj pisalo “Mandat Donalda Trampa završen je 11. 1. 2021. u 19.49”, a drugi put “Mandat Donalda Trampa završen je 11. 1. 2021. u 19.22”, preneo je Sputnjik.\nSlična biografija pojavila se i za potpredsednika Majka Pensa u kojoj je pisalo da se njegov mandat “završava 11. 1. 2021. u 19.41”.\nObe stranice su ubrzo skinute sa sajta i obe su napravljene u poslednja 24 sata, navodi britanski list.\nPojedini američki mediji objavili su, pozivajuc´i se na nezvanične izvore, da iza objavljivanja ove stranice stoji neodgovorni pojedinac iz Stejt departmenta i da je pokrenuta istraga.\nMisteriozna poruka pojavila se usred napora demokrata da pokrenu opoziv predsednika Trampa u skladu sa 25. amandmanom američkog ustava, što su republikanci blokirali u Kongresu, Demokrate su najavile da c´e ponovo pokušati da pokrenu tu proceduru.


Rusija će preuzeti evropsku baklju - BIGportal.ba\n21 Marta, 2020 21 Marta, 2020 0249\nPiše: Anri de Grosuvr\nOd Bregansona do NATO samita u Londonu: nova strateška linija Francuske i Evrope?\nSamit NATO u Londonu 3. i 4. decembra potvrđuje novu strategiju koja se može opisati kao „degolovska“, a koju je francuski predsednik Emanuel Makron pokrenuo u avgustu 2019. godine na tvrđavi u Bregansonu i nastavio je sada čvrsto i dosledno, u Londonu, prema predsedniku Donaldu Trampu i drugim kolegama iz Atlantskog saveza. Pitanje je da li će se i kako to ostvariti u mesecima i godinama koje slede\nU Bregansonu, na samitu G7 u Bijaricu u Francuskoj avgusta ove godine i povodom francuskog predsedavanja Savetom Evrope u Strazburu (od maja do novembra 2019), francuski predsednik Emanuel Makron pokrenuo je novu liniju protiv Rusije. Istovremeno, bregzit i kriza demokratskih procesa u EU čine neophodnim preispitivanje daljeg razvoja Evrope. Dve glavne teme koje razvijamo nekoliko godina, velika kontinentalna Evropa i oživljavanje EU kao avangarde, u središtu su ovog izveštaja. Unutar EU živimo u paradoksu. Već godinama veoma je živa kritika Unije, kako s desnice, tako i s levice, a kako se kriza oko bregzita kristališe, sve je jasnije da je veoma teško, pa čak i nemoguće načiniti korak unazad i napustiti EU. Proces se čini nepovratnim, a referendumi dovode samo do razaranja jedinstva naših društava. Političkim i ekonomskim posledicama bregzita pridružuje se opasnost od građanskog rata u Irskoj. Biće potrebno znati iskoristiti mogućnosti koje je stvorila Francuska u kombinaciji s posledicama bregzita. Utoliko pre što „spoljni“ savetnici koje francuski predsednik najviše sluša, uključujući naše prijatelje Renoa Žerara, Žan-Pjera Ševenmana i Ibera Vedrina, učestvuju u ovom projektu skladnom sa interesima Francuske i Evrope.\nMAKRONOVA PREKRETNICA Nedelju dana pre sastanka G7 u Bijaricu, 19. avgusta, Emanuel Makron primio je Vladimira Putina u Bregansonu i s njim razgovarao četiri i po sata, od čega sat i po u četiri oka. „Rusija je evropska, vrlo temeljno (…) i mi verujemo u Evropu koja se pruža od Lisabona do Vladivostoka“, naglasio je tada predsednik Makron i dodao da želi da ponovo uveže Rusiju za Evropu. Istovremeno, povodom francuskog predsedavanja Savetom Evrope u Strazburu, Emanuel Makron je radio na reintegraciji Rusije u tu panevropsku organizaciju. Pa ipak, sada kada je Filip Etjen, diplomatski savetnik Makrona, otišao u Vašington na ambasadorsko mesto, „unutrašnji“ diplomatski savetnici francuskog predsednika nisu većinski naklonjeni toj liniji skladnoj s francuskim i evropskim istorijskim interesima. Za Ibera Vedrina, „Makron pokušava, i u pravu je u svojim nastojanjima. Ako uspe da pokrene proces, slediće ga drugi Evropljani, i moglo bi doći i do šireg efekta“; „tokom svoja prva dva mandata Vladimir Putin je pružio ruku zapadnjacima, koji su pogrešili što na to nisu istinski odgovorili“.\nPovodom francuskog predsedavanja Savetom Evrope (od maja do novembra 2019), Makron je tokom svog govora 1. oktobra u Strazburu govorio o zajedničkoj evropskoj kući, jedinstvu evropskog kontinenta, suverenitetu evropskog parlamenta, a založio se i za Rusiju: „U potpunosti podržavam izbor da se Rusija zadrži u Savetu Evrope, jer verujem da je ruski narod u osnovi evropskog humanizma, jer je učestvovao u njegovoj izgradnji, jer su geografija, istorija i kultura Rusije u osnovi evropske.“ Breganson, G7 u Bijaricu i predsedavanje Savetom Evrope bili su diplomatski uspesi koje je inicirao francuski predsednik. Smatramo da ne treba oklevati da podržimo ovu novu liniju, a to je mišljenje i Žan-Pjera Ševenmana, koji dodaje: „Na međunarodnom nivou, sastanak G7 u Bijaricu, i prethodna poseta Vladimira Putina Bregansonu, omogućili su Makronu da zauzme novi stav. Više od procvata inicijativa, predsednik Francuske je izneo originalni obrazac čitanja sveta koji odgovara nacionalnom interesu. To je jasno i novo“ (Žan-Pjer Ševenman u časopisu „Marijan“, 6. septembra 2019).\nEVROPSKA AVANGARDA I ODNOSI EU I RUSIJE DVE SU STRANE ISTOG PROJEKTA Velika Britanija je u početku odbila da učestvuje u izgradnji Evrope, a po prvim uspesima pokušala je da stvori rivalski projekat u okviru Evropske asocijacije za slobodnu trgovinu. Nakon neuspeha konkurentskog projekta, Englezi su morali da sačekaju odlazak generala De Gola s vlasti da bi se pridružili projektu i, ovoga puta iznutra, podsticali sistematsko širenje kako bi se sprečilo političko produbljivanje. Danas smo previše brojni u EU da bismo se složili i definisali jasnu i koherentnu politiku prema našim glavnim partnerima. Za razliku od glavnih svetskih aktera, Evropljani jedini nemaju geopolitički projekat, ekonomski i industrijski projekat, jasnu viziju onoga šta jesu, svojih granica, svoje situacije i budućnosti. S druge strane, Sjedinjene Države, Rusija, Kina, Izrael, Brazil ili Indija imaju sopstvene projekte u koje smo mi integrisani. Postali smo objekat, a ne subjekat u međunarodnim odnosima. Ne postoji evropski digitalni projekat. U Parizu i Cirihu postoje istraživački centri za veštačku inteligenciju, ali ih je osnovao „Gugl“. Novi putevi svile prolaze kroz Evropu, ali koriste trećim stranama. Ovakvih primera je mnogo u strateškim sektorima (aeronautika, svemir, odbrana, biotehnologija, obale i pomorska područja).\nJedini način da se vratimo provincijalizaciji evropskih zemalja je dvostruka politika panevropske saradnje sve do Rusije i šire od EU, i oživljavanje strateških pitanja u EU od strane grupe zemalja predvodnica. Ta avangarda, koherentna i dosledna, bila bi tvrdo jezgro buduće političke Evrope. Srce te avangarde bile bi, naravno, Francuska, Nemačka, Italija, Belgija i Luksemburg i sve zemlje koje dele ove ambicije. Francuskoj je teško da prihvati preokret u odnosu snaga sa svojim susedom Nemačkom. Nemačka privreda je snažna i iz toga treba da izvučemo zaključke. Francuska je, bez Britanaca, jedina evropska država sposobna da projektuje ozbiljne vojne snage. Nepoverenje građana zemalja EU u odnosu na izgradnju Evrope uglavnom je posledica bezbednosnih i ekonomskih problema. Podela francuskog prava veta u Savetu bezbednosti Ujedinjenih nacija nije aktuelno pitanje. Ali zapitajmo se zašto Kinezi, Rusi, Sjedinjene Države redovno koriste svoje pravo veta, dok Britanci i Francuzi to ne čine gotovo nikada.\nULOGA INDUSTRIJSKIH LIDERA Primer velikog Evropejca Aristida Brijana čini mi se posebno aktuelnim, naročito po njegovim evropskim ambicijama i ulozi koju su tada morale igrati ekonomske snage. Njegov projekat je federalizacija Evrope, bez odustajanja od nacionalnog suvereniteta: „Očigledno je da će Unija delovati uglavnom u ekonomskom polju, a to je najkritičnije pitanje. Ipak, verujem da možemo da postignemo uspeh. Ali siguran sam i da bi sa političkog i društvenog aspekta, federalno povezivanje, bez ugrožavanja suvereniteta bilo koje države, moglo biti deo Unije.“ Spram političke krize i prevladavajuće uloge privrede u našim društvima, mislim da poslovni lideri, značajni industrijalci imaju veliku odgovornost i evropsku ulogu. Konkretno u Italiji, Francuskoj i Nemačkoj koncept industrijskih lidera je rečit. Slažem se sa Sen-Simonom da su nauka, ekonomija i inovacije usko povezani i da su više nego ikada pokretač naših društava. Pozivam industrijske lidere na zajedničko delovanje unutar zemalja tzv. evropske avangarde radi političkog oživljavanja Evrope. Ovome se mora dodati potreba za društvenom solidarnošću. Čini mi se da ovakvo povezivanje u Evropi ide preko lokalnih i regionalnih identiteta. Radimo trenutno u Strazburu na projektu knjige, svojevrsnom proevropskom manifestu industrijskih lidera unutar EU i na stvaranju francusko-nemačko-italijanskih temelja, kako bismo obnovili i uticali na izgradnju Evrope.\nPOSLEDICE BREGZITA I MOGUĆNOSTI U POLJU ODBRANE S povlačenjem Britanaca, francusko-nemačka veza ponovo postaje centralna, čak i u okviru dvadesetsedmorke, što je važno. I to čak i ako odnos šefova država dve zemlje, Angele Merkel i Emanuela Makrona, nije naročito srdačan i efikasan. Ali s obzirom na evoluciju međunarodne uloge SAD, u kojoj je Tramp podjednako pokretač koliko i učesnik, i na bregzit, zemlje EU dužne su da preispitaju i reorganizuju evropski projekat. Na početku evropskog projekta Britanci su mislili da to neće funkcionisati, a onda videvši da ipak funkcioniše, pokušali su da spolja stvore konkurentske organizacije, kao što je Evropska organizacija za slobodnu trgovinu, čiji je razlog postojanja nestao napretkom u izgradnji EU. Zatim su morali da sačekaju smrt generala De Gola da bi se pridružili Uniji, gde su podsticali uzastopna proširenja kako bi što više razblažili politički projekat. Na polju odbrane, Britanci su stavili veto na bilo kakvo jačanje evropskih bezbednosnih i odbrambenih sposobnosti. Na neki način, dakle, vraćamo se na prethodno stanje, ali bez automatizma, nego postoje potencijal i prilika koji se mogu ostvariti samo političkim voluntarizmom, imajući na umu da je politički i ekonomski uticaj najvećih evropskih država manji nego pre pedeset godina.\nBregzit nam otvara nove mogućnosti u domenu odbrane i to, paradoksalno, posebno s našim britanskim prijateljima. Ovde mislim na govor Tereze Mej od 17. januara 2017. i na prvu belu knjigu o bregzitu od 2. februara 2017. gde je reč o bezbednosti i odbrani. U Frankfurtu će zadatak Kristin Lagard biti veoma komplikovan, jer se nemački ekonomski i finansijski interesi često razlikuju od interesa većine ostalih zemalja EU, a zanimljivo je videti i ko su joj „spoljni“ savetnici. Mislim da to pre daje razloga za radost zbog evrozone, nego zbog uloge Francuske i Nemačke.\nŠta god da se desi i uprkos svojoj ostrvskoj specifičnosti, Velika Britanija je velika evropska zemlja, ostaće na ovaj ili onaj način povezana sa sudbinom zemalja kontinentalne Evrope. Dakle, čak i ako bregzit uspe, ostaće snažne ekonomske, finansijske i bezbednosne veze između Velike Britanije i Evropske unije. Uvek pokušavam da uočim pozitivne aspekte stvari. EU će bez Britanaca biti primorana da preispita i restrukturira svoj politički projekat, što je dobra stvar. Štaviše, čak i ako Britanci napuste EU, odbrambena saradnja ostaće suštinski važna i verovatno će biti olakšana. Od kako se pokrenulo pitanje bregzita, oni su pojačali pozive za nastavak svog učešća u Zajedničkoj bezbednosnoj i odbrambenoj politici – već citirani Lankasterski govor, dve prve bele knjige o bregzitu, govor Mejove iz Minhena 12. septembra 2017, dokument Krispina Blanta za konferenciju o Zajedničkoj bezbednosnoj i odbrambenoj politici na Malti 28. aprila 2018. godine i spremnost na nastavak učešća u programu Galileo. Britanci bi, dakle, mogli da napuste zajedničko tržište i carinsku uniju, nastavljajući učešće u Zajedničkoj bezbednosnoj i odbrambenoj politici. Štaviše, mislim da su nam potrebni, jer su Francuska i Britanija jedine dve zemlje u EU koje su sposobne da projektuju vojne snage na stranim teritorijama. U oblasti bezbednosti i odbrane Britanci su mislili da mogu bez EU i njene odbrambene politike zbog privilegovane veze Londona i Vašingtona, ali je dosad nepokolebljivo poverenje ovog privilegovanog odnosa dovedeno u pitanje Donalda Trampa. Stav američkog predsednika, posebno u vezi sa iranskim nuklearnim pitanjem, imao je važnu ulogu. Sve je to paradoksalno približilo Britance francuskoj poziciji u korist uspostavljanja odgovarajuće evropske strateške autonomije.\nTVRDO JEZGRO I ULOGE FRANCUSKE, NEMAČKE I ITALIJE Ni geografija, ni zemlja čiji glavni grad, večni grad, predstavlja politički i duhovni legitimitet Evrope ne mogu se promeniti! Italija je bila deo karolinškog jezgra od početka evropskog projekta i po meni ne može biti oživljavanja evropskog političkog projekta bez Italije. Pomenuli smo satelite, pitanja strategije i odbrane. U oblasti veštačke inteligencije evropska zavisnost je gotovo totalna, imamo dva istraživačka centra u Parizu i Cirihu, ali su oni „Guglovi“. Ako želimo da nastavimo da postojimo i preuzmemo kontrolu nad svojom sudbinom, moraćemo da prigrabimo sva ta strateška područja. U vreme kada deindustrijalizacija Francuske nije zaustavljena, trebalo bi da se inspirišemo ekonomskom politikom koja je poslednjih godina omogućila Italiji da se reindustrijalizuje. Francuska, Nemačka i Italija su tri glavne zemlje Unije koje, takođe, imaju jaku tradiciju ekonomskih, kulturnih i političkih odnosa s Rusijom.\n„Pariz–Berlin–Moskva“ (knjiga Anri de Grosuvra) otkriva nam potencijal, a postoje i strukture trostranog dijaloga koje nastavljaju da igraju svoju ulogu. Tvrdo jezgro s jedne, i strateški projekat najveće Evrope s druge strane su dve strane iste kovanice. Govorili smo o pitanju avangarde koja bi ponovo pokrenula odnose s Rusijom i konstatujemo vrlo obećavajući razvoj koji je pokrenuo predsednik Makron. Ne samo da je Rusija duboko evropska, kao što je Emanuel Makron izjavio 1. oktobra 2019. u Strazburu, nego verujemo, kao i filozof, teolog i pesnik Herder (1744–1803), što smo napisali u 2001. u knjizi „Pariz–Berlin–Moskva“, da će Rusija preuzeti evropsku baklju. Evropsko nasleđe je, pre svega, ono antičke Grčke, Rima i prosvetitelja.\nAutor je esejista specijalizovan za evropsku geopolitiku / Piše: Anri de Grosuvr\nNIJE POŠTOVAO RJEŠENJE O SAMOIZOLACIJI Zatečen ispred objekta za izdavanje ličnih dokumenata\nJoš troje zaraženih u FBiH\nUKUPNO 418 ZARAŽENIH U Hrvatskoj još 36 osoba ima korona virus\nAvion iz Rima sa državljanima BiH danas kreće za Sarajevo


Pavićević: Više nijesmo simpatična ekipa iz Bara - INDIREKT\nNaslovna strana Košarka Pavićević: Više nijesmo simpatična ekipa iz Bara\nPavićević: Više nijesmo simpatična ekipa iz Bara\n“Imamo sreću što smo odigrali sve utakmice i nemamo zaostalih, što je veoma bitno sada kad počinje i druga faza Evrokupa. Imaćemo dovoljno vremena da se spremimo za svakog protivnika, da svakoga gledamo istim očima. To tražim od svojih igrača, nezavisno od toga protiv koga ćemo igrati. Ova posljednja pobjeda protiv Igokee je bila veoma važna za nas, protiv direktnog konkurenta za visoki plasman, i nijesmo smjeli da dozvolimo poraz kući”, kazao je trener Mihailo Pavićević u razgovoru za “Pobjedu”.\nPrethodni članakFerdinand priznao da je pijan igrao protiv Arsenala\nSledeći članakBojan Dubljević kandidat za MVP-ja decenije u Endesa ligi\nKreće Australian Open, Đoković favorit\nEfes prvi put šampion Evrope, Micić dirigent!\nĐoković će moći da igra na Rolan Garosu\nOmladinci izgubili od BiH


Subvencije manje zbog zloupotreba\nSavetnik premijera Srbije Dragan Glamočić izjavio je danas da su subvencije za poljoprivredu smanjene jer je prošle godine bilo zloupotreba, pošto su pojedini poljoprivrednici parcelisali svoja gazdinstva da bi dobili veće subvencije.\n“Ove godine je nemoguće da se to uradi, jer se uzima presek na dan 31. decembar prethodne godine”, rekao je Glamočić za RTS.\nGlamočić je dodao da su ljudi koji su bili krivi za ovu meru smenjeni i da Vlada mora odgovorno da se ponaša u okvirima svog budžeta.\nUredbom Vlade Srbije o raspodeli podsticaja u poljoprivredi u 2016. subvencije za ratarsku proizvodnju smanjene su na 4.000 dinara po hektaru, odnosno 2.000 dinara po hektaru biće osnovni podsticaj za biljnu proizvodnju i 2.000 dinara po hektaru regres za djubrivo.\nSubvencije za ratarsku proizvodnju po hektaru u 2015. bile su 12.000 dinara, od kojih je 6.000 dinara bilo u novcu, a 6.000 dinara za mineralno djubrivo i gorivo, a pravo na to su imala registrovana gazdinstva najviše za 20 hektara.\nOn je rekao da će se nakon razgovora sa MMF-om videti da li će doći do povećanja subvencija za ratarsku proizvodnju.\n“Ne možemo obećavati ljudima ono što ne može da se ispuni”, kaže Glamočić, koji je i bivši ministar poljoprivrede.\nPodsetio je da mera uvedena još 2007, u predizbornoj godini, pod nazivom sto evra po hektaru i da su najveća domaćinstva u Vojvodini povlačila više od 10.000 evra, a gazdinstva u centralnoj Srbiji od 300 do 400 evra.\nPrema njegovim rečima, poljoprivreda Srbije mora da bude razvojno orijentisana i Vlada mora da bude jednaka prema svim gradjanima.\n“Srbija je povećala sredstva za investicije i svako ko bude hteo da investira 10.000 evra u neke mašine, Srbija će mu dati pet do šest hiljada evra, odnosno više od pola sredstava će dobiti iz budžeta”, rekao je Glamočić.\nOn je rekao da budžet Ministarstva poljoprivrede jeste smanjen, ali da budžet Uprave za agrarna plaćanja, gde su subvencije, nije smanjen, već je i povećan za pola milijarde dinara.\nPremije za mleko, kako navodi, ostale su iste, jer je stočarska proizvodnja sada najviše ugrožena.


Sačuvajmo VELIKU DROPLJU\nSačuvajmo VELIKU DROPLJU\nManje od 10 jedinki u Banatu čine jedinu preostalu\npopulaciju ove vrste u Srbiji: Sačuvajmo VELIKU DROPLJU\nIUCN Crvena lista ugroženih vrsta procenjuje globalnu populaciju velike droplje kao osetljivu (VU-vulnerable) , sa trendom smanjenja brojnosti, prema stepenu rizika od iščezavanja.\nObjavljeno u: NATIONAL GEOGRAFIC SRBIJA\nIUCN Crvena lista ugroženih vrsta procenjuje globalnu populaciju velike droplje kao osetljivu (VU-vulnerable) , sa trendom smanjenja brojnosti, prema stepenu rizika od iščezavanja. Čak i u velikim stepskim prostranstvima Azije njena brojnost opada, a u Evropi je preostalo mnogo manje prostora za ovu veličanstvenu damu livada. Najveća populacija u Evropi živi na Pirinejskom poluostrvu. Velika Britanija sada ulaže ogromne napore da održi reintorodukovane ptice nakon što su poslednje jedinke odstreljene još u 19. veku.\n« POZIV – MUZEJI ZA DESET U PZZP\nIZLOŽBA U PZZP: „BAŠTINA MOGA GRADA“ »


Korona podigla učešće za stan i do 30 odsto: Neke banke u Srbiji pooštrile uslove kredita, evo šta se dešava - OGLASNA TABLA - INFO\n2 јуна, 2020 034\nIako banke masovno oglašavaju kredite, svaki zajam se odobrava individualno, a banka u najvećem broju slučajeva ima diskreciono pravo da odbije klijenta bez posebnog obrazloženja\nBEOGRAD – Pandemija korona virusa donela je ekonomske probleme širom sveta, a zaustavljanje privrede odrazilo se i na rast nezaposlenosti i niže zarade.\nNeizvesnost oko dužine trajanja zdravstvene krize ili eventualnog drugog talasa na jesen naterala je i građane i privredu da opreznije troše novac, pa je i tražnja za kreditima manja. S druge strane, i banke su znatno opreznije prilikom odobravanja zajmova, a kriterijumi prilikom procene u pojedinim bankama već su strožiji nego ranije.\nNeke banke na srpskom tržištu podigle su minimalno učešće za stambene kredite sa dosadašnjih 20 na 30 odsto. Ovaj uslov najčešće nije naveden u formalnoj ponudi banke, već se klijentima saopštava tek kada apliciraju za zajam i krenu u proceduru, i to kao dodatni kriterijum pred finalno odobrenje.\nKako kaže Dušan Uzelac, ekonomista i osnivač portala „Kamatica“, iako banke masovno oglašavaju kredite, svaki zajam se odobrava individualno, a banka u najvećem broju slučajeva ima diskreciono pravo da odbije klijenta bez posebnog obrazloženja.\n„Uslovi odobravanja kredita su u direktnoj proporciji sa rizikom koji postoji, a koji trenutno svakako jeste veći nego pre izbijanja pandemije. Moram da podsetim da su banke plašljive životinje i čim se čovek nađe u šumi one se skupe i zatvore. Svaki momenat povećanog rizika banke moraju da isprate“, zaključuje sagovornik lista.\n“Jer – niko ne zna da kaže da li će se ova situacija ponoviti, da li ćemo možda imati novi talas pandemije na jesen, i onda se bankari rukovode time da je bolje da ne odobre pozajmicu nego da za nekoliko meseci imaju glavobolju”, ističe naš sagovornik.\n„Banke umnogome diktiraju pravac krize, jer one jesu i ključ oporavka, ali mogu biti i giljotina za potpunu propast. ”Bankocentričnost” tržišta kod nas njima daje snagu, jer je u Srbiji sav novac u bankama, nema razvijenog tržišta investicionih fondova, nema aktivne berze… Zato imaju značajan potencijal za pregovore i uslovljavanje države”, zaključuje Uzelac.\n“Vidimo da je u okviru garantne šeme koja je kreirana sa bankama u okviru paketa ekonomskih mera, u iznosu od 2 milijarde dinara, a kojom država garantuje 25 odsto iznosa, do sada odobrena tek polovina sredstava, oko jedne milijarde. I to pokazuje da su banke nešto opreznije i da možda traže neke jače instrumente obezbeđenja nego ranije, u skladu sa većim rizikom koji postoji”, navodi sagovornik lista i dodaje da bi upravo u segmentu zajmova privredi možda mogle da se očekuju nešto niže kamate, ako država nastavi sa podrškom.\n“Ne verujem da će banke značajno pooštriti uslove za fizička lica, iako imaju mogućnost da prilagode svoju poslovnu politiku trenutnoj klimi, jer je tu konkurencija koja ih tera da se određenim pogodnostima bore za klijente”, zaključuje naš sagovornik.\nBankarsko tržište slično je reagovalo na pandemiju i u susednoj Hrvatskoj, gde se poslovne banke suočavaju sa problemima klijenata na koje ranije nisu nailazile – odobravaju se moratorijumi na otplatu kredita, naplata je otežana, plate padaju… Sve to ih podstiče na dodatni oprez zbog čega su neke već uvele strožije uslove odobravanja kredita kada je reč o proceni kreditne sposobnosti.


FCB Novi Zeland i opravdano skidanje novozelandskog ragbi tima\nAktuelno - Beograd, 21 Maj 2021\nOvog meseca pričamo o još jednoj, na prvi pogled, neobičnoj kampanji agencije FCB Novi Zeland (NZ), koja se pozabavila rakom testisa, bolešću o kojoj se nedovoljno govori, a muškarci joj ne posvećuju potrebnu pažnju.\nKo god je rekao da kampanje za podizanje svesti o bolestima moraju biti morbidne, može da povuče reč kada pogleda kampanju Remundies koju je FCB NZ realizovao u saradnji s brendom Jockey.\nKampanja čiji je inicijator organizacija Rak testisa NZ ima za cilj povećanje svesti o ovom kanceru, najčešćem obliku karcinoma koji pogađa muškarce starosti između 18 i 39 godina, što je podstaklo tim koji je radio na realizaciji kampanje da pokuša da podigne svesti i razbije tabu temu kroz originalan i duhovit pristup.\nJunak kampanje je u ovom slučaju Remundies, donji veš koji redovno komunicira sa svojim vlasnikom putem tekstualnih poruka, podsećajući ga da kroz samopregled svakog meseca proveri da li ima znakova bolesti.\nDa bi postigao vizuelni uspeh, a i kako bi privukao više pažnje svojom kampanjom, FCB NZ je okupio novozelandski ragbi tim koji se pojavljuje u reklamnom spotu.\nMenadžer za marketing i prikupljanje sredstava iz organizacije Rak testisa NZ navodi: „Naši veliki izazovi uvek su bili podizanje svesti o bolesti i edukacija ljudi o važnosti njenog ranog otkrivanja. Budući da su ciljna grupa mladi muškarci, prilično im je teško preneti poruku, a sramota predstavlja veliku barijeru. Prikupljanje sredstava je još jedan ključni izazov jer se radi o neprofitnoj organizaciji”.\nPromena ponašanja do koje kampanja želi da dovede podrazumeva da muškarac izađe iz tuša, vidi svoj Remundies, koji ga podseti da na brzinu obavi samopregled.\nKampanja je predstavljena na nekoliko kanala, uključujući online video snimke, OOH reklame, društvene mreže, radio spotove od 15 i 30 sekundi, PR i promociju na Radio Hauraki, gde su organizatori poklanjali Remundies slušaocima. Takođe, tu je i veb sajt (remundies.co.nz) koji pruža sve informacije o ovoj temi.\nNama preostaje samo da pohvalimo zanimljivu kampanju kolega, ali i da se nadamo da će ovakve teme odjeknuti šire i razbiti zidove ćutanja o bolestima koje se lako mogu otkriti u ranim fazama ako se oslobodimo sramote.


Beta 1. oktobra 2019. 16:10\nPoslanica Srpske radikalne stranke (SRS) Vjerica Radeta kritikovala je danas poverenicu za zaštitu ravnopravnosti Brankicu Janković jer za poverenicu nije tema kada neko kaže za Srbiju da je genocidna ili kada neko o lideru radikala Vojislavu Šešelju govori da je ratni zločinac.\nRadeta je na sednici Skupštine Srbije na kojoj se raspravlja o izveštaju poverenika za zaštitu ravnopravnosti za 2018. godinu pitala Janković „ko njoj daje pravo“ da reaguje kada Šešelj naziva poslanicu DS Aleksandru Jerkov pogrdno ili ministarku Zoranu Mihajlović.\nOna je rekla da „poverenica brani Jerkov i poslanicu Mariniku Tepić i novinare poput Snežane Čongradin, Dinka Gruhonjića i Dragana Janjića, ali ne i Šešelja ili haškog osudjenika Milana Martića kome se narušavaju u zatvoru ljudska prava“.\nRadeta je kazala da radikali Zoranu Mihajlović kritikuju zbog malverzacija i da u politici nije bitno da li si muško ili žensko.\nNjoj je zasmetalo i što Janković ne reaguje kada Snežana Čongradin „piše u kolumnama da su Srbi genocidni“ i kako to da poverenici „ne pada na pamet“ da stane u zaštitu ravnopravnosti srpskim žrtavama.\n„Branila je Snežanu Čongradin jer ju je uvredio Vojislav Šešelj, ali interesantno da nije primetila da Čongradin u svojim kolumnama redovno piše da su Srbi genocidni da se u Srebrenic desio genocid, da mora u Srbiji neko nekome da se izvinjava i to povereniku ne smeta, ali bože neko je rekao da je Snežana Čongradin ružna, ju kakav greh i još ste to nazvali govorom mržnje“, rekla je Radeta.\nPoslanici stranaka vladajuće većine tokom rasprave su podržali izveštaj naglasili da je potrebno inteziviranje zajedničkih aktivnosti kako bi se brže eliminisali problemi u oblasti zaštite ravnopravnosti.\nPoslanica Stranke moderene Srbije Tatjana Macura osvrnula se na povećanje diskriminacije zbog primene Zakon o podršci porodica sa decom, navodeći da su ona i Inicijativa koju je pokrenuka „Mame su zakon“ više puta ukazivali na loše efekte tog zakona koje dovode majke u neravnopravan i diskirminisan položaj.\nOna je navela i probleme osoba sa invaliditeto koji su poverenici i podneli najveći broj pritužbi na diskriminaciju, te istakla da je neophodno institucije učiniti pristupačnim osobama sa invaliditetom kao i birališta.\nNarodna stranka: Oko sokolovo izaziva gnev gradjana jer nema…\nAntonijević: Srbija je danas ušančena, svako u svom…\nLutovac: DS na prekretnici – ili reforme ili tavorenje…\nProtesti u SAD zbog odluke suda vezano za slučaj Brijane…\nVasilić: Institucije ne daju dokumenta, vlast radi u korist…\nAmbasador Šib: Joksimović nije spomenula da se nova…